Početna » MSP » Sistem menadžmenta kvalitetom »\nSistem menažmenta kvalitetom\nSRPS ISO 9000–Sistem menadžmenta kvalitetom\nSerija standarda SRPS ISO 9000 bavi se različitim aspektima menadžmenta kvalitetom i sadrži neke od najpoznatijih SRPS ISO standarda. Ovi standardi pružaju smernice i alate za organizacije koje žele da budu sigurne da njihovi proizvodi i usluge konstantno ispunjavaju zahteve i potrebe kupaca.\nStandardi u seriji SRPS ISO 9000 su: SRPS ISO 9000:2015, koji sadrži osnovne pojmove; SRPS ISO 9001:2015, koji postavlja kriterijume za sistem menadžmenta kvalitetom; SRPS ISO 9004:2009, fokusiran na to kako da ovaj sistem bude efikasniji, dajući smernice za ostvarenje održivog uspeha i SRPS ISO 19011: 2011, koji postavlja smernice za provere sistema menadžmenta kvalitetom, uključujući principe provere, menadžment programom provere i sprovođenje provere sistema menadžmenta, kao i smernice za vrednovanje kompetentnosti pojedinaca uključenih u taj proces. SRPS ISO 19011: 2011 se primenjuje na sve organizacije koje treba da sprovedu internu ili eksternu proveru sistema menadžmenta ili rukovode programom provere. Pored navedenih, u novoj verziji SRPS ISO 9001 referentni dokument je i SRPS ISO 31000:2015, koji postavlja smernice za menadžment rizikom.\nSRPS ISO 9001 je najpopularniji svetski standard za menadžment kvalitetom, koji omogućava kontinuirano praćenje i menadžment kvalitetom u svim poslovnim operacijama. Može se koristiti od strane bilo koje organizacije, bez obzira na veličinu i delatnost. Ovaj standard se zasniva na procesnom pristupu, uz kontinuirano poboljšanje procesa. U poslovnoj praksi potvrđeno je da primena ovog standarda može da dovede do veće efikasnosti, uštede resursa i povećanja profita. Takođe, organizovanje poslovnih procesa u skladu sa zahtevima SRPS ISO 9001 motiviše zaposlene, proširuje poslovne mogućnosti i povećava stepen zadovoljstva kupaca.\nSRPS ISO 9000:2015\nSRPS ISO 31000:2015\nSRPS ISO 14000–Menadžment zaštitom životne sredine\nSerija standarda SRPS ISO 14000 obuhvata različite aspekte menadžmenta zaštitom životne sredine. Ovi standardi pružaju praktične alate za organizacije koje žele da identifikuju i kontrolišu svoju ticaj na životnu sredinu i da stalno poboljšavaju svoje ekološke performanse. SRPS ISO 14001:2015 i SRPS ISO 14004:2005 su međunarodno prihvaćeni standardi fokusirani na sisteme menadžmenta zaštitom životne sredine.\nSRPS ISO 14001 definiše zahteve i opisuje kako uspostaviti efikasan sistem menaddžmenta zaštitom životne sredine. To se odnosi na one ekološke aspekte koje organizacija može da identifikuje kao one koje kontroliše i one na koje se može uticati. Ovaj standard obezbeđuje okvir za poslovanje u skladu sa zakonskim propisima, kao i rastućim očekivanjima korporativne odgovornosti od strane kupaca. Njegova primena može dovesti do toga da se organizacija razvija, a da se to odvija uz smanjen uticaj na životnu sredinu. Menadžment zaštitom životne sredine smanjuje otpad i štedi energiju, a time smanjuje i ukupne troškove poslovanja.\nS druge strane, ispunjavanjem zakonskih obaveza vezanih za zaštitu životne sredine, organizacija zadobija sve veće poverenje postojećih i potencijalnih kupaca. Ukratko, ostvarenje održivog uspeha nije moguće bez adekvatnog menadžmenta zaštitom životne sredine.\nSvi zahtevi u SRPS ISO 14001 namenjeni su da budu uključeni u bilo koji sistem menadžmenta zaštitom životne sredine. To znači da se ovaj standard može primeniti na svaku organizaciju koja želi da uspostavi, implementira, održava i poboljšava sistem menadžmenta zaštitom životne sredine. Obim primene će zavisiti od faktora kao što su ekološka politika organizacije, karakteristike delatnosti, proizvoda i/ili usluga, lokacija i ostali uslovi u kojima ona posluje.\nSRPS ISO 14004 daje smernice za uvođenje, primenu, održavanje i unapređenje sistema menadžmenta zaštitom životne sredine i njegovo usklađivanje (integraciju) sa drugim sistemima menadžmenta. Te smernice mogu se primeniti na bilo koju organizaciju, bez obzira na njenu veličinu, tip, lokaciju ili nivo zrelosti. Ostali standardi iz ove serije imaju u fokusu određene aspekte zaštite životne sredine, kao što su analiza životnog ciklusa, komunikacije i provere. SRPS ISO 14005:2013 daje smernice za faznu implementaciju sistema menadžmenta životnom sredinom, uključujući i korišćenje vrednovanja učinka zaštite životne sredine, dok SRPS ISO 14006:2013 daje smernice za uspostavljanje,dokumentovanje, implementaciju, održavanje i stalno poboljšanje menadžmenta zaštitom životne sredine (EMS). Namenjen je za korišćenje od strane organizacija koje su implementirale EMS u skladu sa SRPS ISO14001.\nSRPS ISO 14006 se odnosi na one aspekte životne sredine vezane za proizvod koje organizacija može kontrolisati i na koje može uticati.\nSRPS ISO 14064-1:2007 specificira principe i zahteve za kvantifikaciju i izveštavanje o gasovima staklene bašte (GSB) i njihovom uklanjanju. To uključuje zahteve za dizajn, razvoj, upravljanje, izveštavanje i verifikaciju GSB inventara organizacije.\nPored navedenih, u novoj verziji SRPS ISO 14001 referentni dokument je i SRPS ISO 31000:2015, koji postavlja smernice za menadžment rizikom.\nSRPS ISO 14064-1:2007\nSRPS ISO 22301:2014 – Sistemi menadžmenta kontinuitetom poslovanja\nOvaj standard za menadžment kontinuitetom poslovanja specificira zahteve za planiranje, uspostavljanje, primenu, funkcionisanje, praćenje, preispitivanje, održavanje i stalno poboljšavanje dokumentovanog sistema menadžmenta radi zaštite od incidenata, smanjenja verovatnoće njihovog pojavljivanja, pripreme i odgovora na njih, kao i oporavka od njih kada se pojave. Zahtevi specificirani u SRPS ISO 22301:2014 su generički i predviđeno je da budu primenljivi na sve organizacije ili njihove delove, bez obzira na njihov tip, veličinu, ili prirodu. Stepen primene ovih zahteva zavisi od složenosti organizacije i okruženja u kojem ona funkcioniše.\nRečnik termina definicija primenljivih u oblasti društvene bezbednosti dat je u međunarodnom standardu SRPS ISO 22300:2014, čime je omogućeno uspostavljanje njihovog zajedničkog razumevanja i doslednog korišćenja.\nSRPS ISO 22301:2014\nSRPS ISO 39001:2016 - Sistemi upravljanja bezbednošću drumskog saobraćaja\nOvim međunarodnim standardom se utvrđuju zahtevi za sistem upravljanja bezbednošću drumskog saobraćaja (BDS) sa uputstvima za upotrebu, kako bi se omogućilo delovanje organizacije u sistemu drumskog saobraćaja u smislu smanjenja poginulih i teško povređenih u nezgodama u drumskom saobraćaju, a na koje ta organizacija može da utiče.\nSRPS ISO 39001:2016\nSRPS ISO/IEC 27001–Menadžment bezbednošću informacija\nInformacije su vredna imovina. Kada se njima pravilno upravlja, obezbeđene su sigurnost i poverljivost. SRPS ISO 27000 serija standarda pomaže organizacijama da sve važne informacije budu bezbedne. Koristeći ovu seriju standarda, organizacije upravljaju bezbednošću važnih informacija, kao što su finansijske informacije, intelektualna svojina, informacije o zaposlenima i informacije koje su im poverile treća lica. ISMS je sistematski pristup menadžmentu osetljivim informacijama kompanije, tako da one ostanu sigurne i zaštićene. Daje slobodu organizaciji da se razvija, koristi inovacije i proširi bazu korisnika, sigurna da će poverljive informacije kojima raspolaže biti sačuvane od zloupotrebe.\nSRPS ISO / IEC 27001 je najpoznatiji standard u ovoj seriji, kojim se obezbeđuju uslovi za sistem menadžmenta bezbednošću informacija. ISO/IES 27001 daje okvir koji pomaže u identifovanju rizika za bezbednost važnih informacija i uspostavljanju odgovarajuće kontrole, kako bi se taj rizik smanjio. Posledično, to dovodi do povećanja poverenja kod kupaca i ostalih partnera sa kojima organizacija svakodnevno stupa u kontakt\nMenadžment bezbednošću informacija može biti od pomoći kako malim i srednjim, tako i velikim preduzećima da u svakom sektoru ostvare bezbednost svojih informacija.\nSRPS ISO 50001-Sistem menadžmenta energijom\nEfikasno korišćenje energije omogućava organizacijama da uštede svoje resurse i pomaže im u očuvanju resursa. Efikasan menadžment energijom ne samo da je dobar za poslovanje već to sve više postaje uslov opstanka. Najbolji način za uspostavljanje menadžmenta energijom je korišćenje SRPS ISO 50001, međunarodno prihvaćenog standarda koji su razvili stručnjaci za ovu oblast iz više od 60 zemalja. SRPS ISO 50001 obuhvata najbolju praksu energetskog menadžmenta na globalnom nivou. Podržava organizacije u svim industrijskim sektorima u efikasnijem korišćenju energije kroz razvoj sistema za menadžment energijom (ENMS).\nPrimena ovog standarda može dovesti do uštede energije, smanjenja troškova i ispunjenja ekoloških zahteva. SRPS ISO 50001 je baziran na modelu sistema menadžmenta kontinuiranog poboljšanja i koristi se zajedno sa ostalim poznatim standardima, kao što su SRPS ISO 9001 i SRPS ISO 14001. To olakšava organizacijama integraciju menadžmenta energijom u svoje sveukupne napore za poboljšanje sistema menadžmenta kvalitetom i menadžmenta zaštitom životne sredine. Primena SRPS ISO 50001 svakoj organizaciji daje okvir za: razvoj politike za efikasnije korišćenje energije, bolje razumevanje pri donošenju odluke o snabdevanju energijom i njenoj upotrebi, merenje rezultata, preispitavanje funkcionisanja definisane politike, kao i kontinuirano poboljšanje menadžmenta energijom.\nISO 22000–Menadžment bezbednošću hrane – od njive do trpeze\nSerija standarda SRPS ISO 22000 bavi se zahtevima za sistem menadžmenta bezbednošću hrane.S obzirom na to da danas mnogo prehrambenih proizvoda prelazi nacionalne granice, potrebni su međunarodno priznati standardi kako bi na globalnom nivou bila osigurana bezbednostu lancu snabdevanja hranom. Kada svaka organizacija iz tog lanca pokaže sposobnost da upravlja opasnostima za bezbednost hrane, stvaraju se uslovi da hrana bude bezbedna sve do trenutka kada stigne do krajnjih potrošača – bez obzira na njihovu udaljenost.\nPosledice nebezbedne hrane mogu biti ozbiljne, jer ona može ugroziti živote ljudi koji je konzumiraju. Standardi za menadžment bezbednošću hrane pružaju pomoć organizacijama da identifikuju i stave pod kontrolu opasnosti za bezbednost hrane.\nSRPS ISO 22000: 2007 postavlja osnovne zahteve za sistem menadžmenta bezbednošću hrane i stvara okvir za uspostavljanje načela, procedura i smernica za proces menadžmenta bezbednošću hrane. Osim toga, pruža praktične alate koji su potrebni za menadžment bezbednošću hrane.\nOvaj standard definiše šta organizacija treba da uradi kako bi pokazala svoju sposobnost da kontroliše sve opasnosti po bezbednost hrane. Može ga koristiti bilo koja organizacija, bez obzira na veličinu ili položaj u prehrambenom lancu.\nZbog stalnih promena u zahtevima tržišta, u toku je proces revizije ovog standarda.\nOstali standardi iz ove serije fokusirani su na različite aspekte menadžmenta bezbednošću hrane:\nSRPS EN ISO 22000: 2007 sadrži opšte smernice za upravljanje bezbednošću hrane.\nSRPS ISO/TS 22004: 2007 daje opšte savete o primeni SRPS ISO 22000\nSRPS EN ISO 22005: 2009 se fokusira na sledljivost u lancu hrane za životinje\nSRPS ISO/TS 22002-1: 2013 sadrži specifične uslove za proizvodnju hrane\nSRPS ISO/TS 22002-2: 2014 sadrži specifične uslove za ketering\nSRPS ISO/TS 22002-3: 2014 sadrži specifične uslove za poljoprivrednu proizvodnju\nSRPS ISO/TS 22003: 2010 daje smernice za sertifikaciona tela.


» Ganić pušten iz pritvora uza kauciju od 300.000 funti\nKako saznaje "Dnevni avaz", Ejup Ganić će danas biti pušten iz pritvora\nnakon što je plaćen iznos za kauciju od 300.000 funti.\nBritanski Viši sud odlučio je danas da se bivši član predsjedništva BiH\nEjup Ganić pusti iz pritvora, uz polaganje kaucije, javila je agencija\nKako su ranije javili mediji, Ganićevi advokati trebalo je da polože 300\nhiljada funti za kauciju i puštanje iz pritvora, u kome se Ganić\nnalazio od 1. marta.\nEmina: Mora biti pušten u naredna 24 sata\nArnaut: Put u konačnu pobjedu!\n– Zadovoljni smo ovim rezultatom, ali istina govoreći nismo očekivali ništa drugačije, obzirom na sve dokaze koje smo ponudili, istaknuo je Arnaut.\n– Ovo je nadamo se put u konačnu pobjedu, odnosno povratka Ganića u Sarajevo kao slobodnog čovjeka u skladu s onim što je odlučio Haški tribunal, a to je da nema elemenata krivične odgovornosti i nema elemenata krivičnog djela, kazao je Arnaut.\nU Londonu mora ostati do 14. aprila\nViši sud u Londonu danas je odlučio da pusti na uslovnu slobodu Ejupa Ganića.\nZa Ganića je ranije položena kaucija od 300.000 funti, iako je sud odredio iznos od 200.000 funti.\nRanije je pojašnjeno da će Ganić, ukoliko bude pušten na privremenu slobodu, morati da ostane u Londonu najmanje do 14. aprila, kada bi bilo održano ročište na kome Srbija treba da izloži cijeli slučaj zbog kojeg traži izručenje.\nPredsjedavajući Predsjedništva BiH, Haris Silajdžić, doputovao je sinoć u London, gdje će se danas susresti sa Ganićem, potvrdio je Silajdžićev savjetnik za ustavna i pravna pitanja Damir Arnaut.\nPut ka konačnoj pobjedi: Dr. Ejup Ganić\nKako smo jučer javili Ministarstvo pravde Srbije uputilo je nadležnim\norganima Velike Britanije molbu za izručenje Ganića Beogradu. Meðutim\nSrbija je na današnjem ročištu trebalo da priloži nove činjenice o\nnavodnoj Ganićevoj umiješanosti u ratne zločine, u odnosu na one koje je\nrazmotrio Haški trubunal 2003. godine, kada je zaključio da nema\ndovoljno dokaza protiv bivšeg bosanskog zvaničnika, navodi BBC. Da li to\ndovoljno govori da je rukovodstvo Srbije ali i srpsko rukovodstvo iz\nBiH htjelo da iskoristi srpsko-britanske veze koje su izuzetno dobro\nfunkcionirale vremenu genocidne politike u periodu agresije na BiH.


Rišairo Živković i dalje vaga: "Nisam odbacio Srbiju" - Sportske.net\nRišairo Živković i dalje vaga: "Nisam odbacio Srbiju"\nTalentovani fudbaler Groningena privlači veliku pažnju u srpskoj javnosti, Holanđanin srpskog porekla ne odbacuje mogućnost da zaigra za Srbiju.\nJedan od najtalentovanijih mladih fudbalera evrope, Rišairo Živković, poslednjih meseci je u prvom planu fudbalske javnosti i sa reprezentativnog plana.\nMomak čiji je otac sa Holandskih Antila, s majka iz Srbije dobio je još ranije poziv da obuče dres Orlova.\nIako to nije učinio, iako nije debitovao za mladu reprezentaciju, u izjavi za „večernje novosti“ ovaj budući fudbaler Ajaksa tvrdi da se nije odrekao Srbije u potpunosti.\n„Iskreno, voleo bih da sarađujem sa Filipom i u reprezentaciji Srbije ukoliko nam se putevi budu ukrstili ponovo, odnosno ako se budem opredelio za Srbiju.“, rekao je Rišairo o svom saigraču koji je izuzetno pohvalno govorio o Živkoviću u intervjuu koji je dao za naš sajt, a koji možete pročitati OVDE.\nIako je bliži Holandiji, Srbija je i dalje opcija.\n„Tačno je da sam bliži reprezentaciji Holandije, ali ja sam tamo i dalje samo omladinski reprezentativac. Nisam još odbacio mogućnost da zaigram za Srbiju.“, zaključio je on.


Depresija, problemi u školi i porodici – najčešći problemi mlade generacije - Hej! magazin\nMy Life\t July 18, 2018\t No Comments\nDepresija, problemi u školi i porodici – najčešći problemi mlade generacije\nNakon šest meseci besplatne psihološke i karijerne podrške mladima uzrasta od 14 do 19 godina, koju je u okviru projekta “Sa problemima na ti” pružao stručni tim sastavljen od pedagoga, psihologa, andragoga, psihoterapeuta i karijernih savetnika, vođe projekta predstavile su danas rezultate istraživanja i ukazale na najčešće probleme ove generacije. Projekat „Sa problemima na ti“ jedan je od pobedničkih projekata prošlogodišnjeg konkursa „Živi svoju ideju“ SBB fondacije zahvaljujući kojem je dobio 1.900.000 dinara za svoju realizaciju.\nU projektnim aktivnostima učestvovalo je preko 900 mladih iz ukupno 58 škola (19 gimnazija, 21 srednje stručne škole, 17 osnovnih škola), jednog učeničkog doma i centra “Jaki mladi” – mladi bez roditeljskog staranja i mladi u riziku. Stručni tim je od decembra prošle godine proveo 534 sati u direktnom kontaktu sa mladima koji su se samoinicijativno prijavljivali za individualna psihološka i karijerna savetovanja, radionice karijerne podrške i tematske psihoedukativne radionice, zahvaljujući kojima je sprovedeno sveobuhvatno istraživanje.\nRezultati istraživanja ukazuju da čak preko 50% mladih koji su se sami obratili za pomoć, pokazuje depresivno raspoloženje i ima problema u školi sa učenjem, izostancima, anskioznošću, nedostatakom samopouzdanja i u odnosima sa porodicom, dok je kod preko 36% mladih detektovan problem koji imaju sa vršnjacima. Nešto manje izraženi su problemi u partnerskim odnosima i drugi ozbiljniji problemi (6.5%) poput samopovređivanja i zloupotreba psihoaktivnih supstanci. Adolescenti su kao svoje najdominatnije probleme naveli neodlučnost pri izboru škole/fakulteta, nedovoljnu informisanost o tržištu rada, zanimanjima i putevima formalnog i neformalnog obrazovanja, kao i nedovoljno poznavanje i osvešćenost svojih kapaciteta, interesovanja, sposobnosti, kompetencija i vrednosti.\n„U okviru projekta „Sa problemima na ti“ imali smo priliku da radimo sa preko 900 mladih. Ono što je evidentno jeste da adolescencija nije bezbrižan period, kako se često zamišlja, već mlade muče razni problemi o kojima imaju potrebu da pričaju. I mladi i škole, prepoznali su značaj našeg projekta i nadamo se da će ga donosioci odluka i drugi donatori takođe prepoznati kako bi što veći broj mladih dobio besplatnu podršku.“ – izjavila je Marijana Radulović, koordinatorka projekta „Sa problemima na ti.“\n„Ovo je jedan od osam pobedničkih projekata prošlogodišnjeg konkursa „Živi svoju ideju“ kojima je SBB fondacija pružila finansijsku pomoć. Drago nam je što se ovako značajan projekat na kraju uspešno realizovao i doprineo da se prikupe informacije o problemima sa kojima se mladi u Srbiji najčešće suočavaju, sazna o čemu žele da pričaju i koje im veštine nedostaju. Predstavnici projekta su veoma ozbiljno pristupili projektu i istraživanju čiji rezultati mogu i treba da budu relevatni našoj zajednici. Fantastično je što se ovoliki broj mladih ljudi odazvalo tokom prethodnih šest meseci i što su na taj način pokazali da su svesni svojih problema, ali i voljni da sa nekima popričaju, povere im se i sarađuju sa ljudima koji su spremni da ih saslušaju, osnaže i posvete im se na pravi način.“ – izjavila je Jovana Lukić, direktorka SBB fondacije.


- Slađan je u trenutku dok je policija traga za njimo opušteno gledao utakmicu u kladionici na drugom kraju ulice, kao da u kolima nije ostavio samu devojčicu. Policajci su bili šokirani kada su zatekli dete bez ikakvog nadzora odrasle osobe i odmah su preko registracije automobila počeli da tragaju za vlasnikom Nadali su se da će se svakog trenutka pojaviti, ali to se nije pojavilo - priča izvor Srpskog telegrafa.\nS druge strane, za "Kurir" su očevici događaja, bračni par iz Novog Sada, ispričali da su oni pozvali policiju videvši dete bez nadzora u kolima.\n- Čovek je parkirao u centru grada i otišao na drugi kraj ulice, nekih 150 metara dalje gde počinje pešačka zona. Supruga i ja smo primetili da je devojčica sama u kolima ali smo pomislili da je nakratko ostavljena - priča Novosađanin za "Kurir".\nSRBIN PAO U NEMAČKOJ Zaustavljen tokom redovne kontrole, uhapšen po međunarodnoj poternici\nHAPŠENJE U MAĐARSKOJ Srpski državljani uhapšeni zbog krađe u Austriji


Protest upozorenja: BHRT u teškoj finansijskoj situaciji | MC_ONLINE\nRadnici Radio-televizije Bosne i Hercegovine održali su u srijedu protest upozorenja sa zahtjevom za hitnim usvajanjem odluke o produženju postojećeg sistema naplate RTV takse.\nProtest upozorenja zbog 'katastrofalne' finansijske situacije održan je u srijedu u 12:05 u zgradi RTV Doma gdje su radnici BHRT-a zatražili od vlasti da što prije pronađu rješenje za stabilno finansiranje javnih radio-televizijskih servisa.\nDamir Smital, predsjednik Samostalnog sindikata uposlenika BHRT-a, rekao je da je protest organizovan zbog 'bahatog i ignorantskog odnosa vlasti i političara prema BHRT-u i entitetskim javnim servisima' i da trenutni model naplate takse ne omogućava normalno funkcionisanje.\n„Ne želimo više da svakog mjeseca strahujemo hoćemo li dobiti platu ili nećemo,“ poručio je Smital i podsjetio kako je Vijeće ministara BiH tri puta zaredom sa dnevnog reda skinulo tačku koja se odnosi na javne servise navodeći proceduralne razloge, i rekao da se ustvari radi o 'čistim opstrukcijama'.\nZahtjevi radnika BHRT-a su donošenje izmjena Zakona o Javnom RTV sistemu po hitnoj proceduri na način da se produži prikupljanje takse preko dominantnih telekom operatera do 30.06. ove godine, da se izradi izmjena i dopuna tog zakona koja bi obezbijedila stabilno finansiranje BHRT-a i da bude razmotren novi prijedlog naplate takse koji je predložila Vlada Federacije.\nSvjetlana Topalić, potpredsjednica sindikata radnika, rekla je okupljenima na protestu da je novinarima odavno onemogućen normalan rad i da su uslovi u kojima rade loši.\n„Trajno nam riješite taksu, nemojte nas držati na privremenim infuzijama koje traju tri po tri ili šest po šest mjeseci. Nađite novi model naplate. Ako nemate ideje, prepišite od drugih,“ kaže Topalić, „Ne možemo da proširimo ili poboljšamo program kad to košta.“\nNacrt zakona o izmjeni Zakona o Javnom radio-televizijskom sistemu Bosne i Hercegovine nalazi se na Dnevnom redu Vijeća ministara BiH za sjednicu koja je planirana za četvrtak. Zakon je prijedlog Ministarstva prometa i komunikacija, ali kako objavljuje BHRT postoji bojazan da će opet biti skinut.\nUpravni odbor Udruženja BH Novinari uputio je Vijeću ministara i Ministarstvu prometa i komunikacija kritike navodeći političke manipulacije i neodgovorno ponašanje u postupku donošenja zakonskih rješenja za naplatu RTV takse, stvaranja stabilnog načina finansiranja BHRT-a i cjelokupnog javnog radio-televizijskog sistema.\n„Višekratnim odgađanjem izmjena Zakona o PBS uz različite političke i proceduralne izgovore, koji su se kretali od višemjesečnog čekanja saglasnosti vlada entiteta i Brčko Distrikta, preko zahtjeva o traženju cjelovitog zakonskog rješenja za funkcioniranje PBS do najnovijeg zahtjeva HDZ-a za stvaranje tri nacionalna javna servisa, Vijeće ministara BiH je pokazalo svoju nesposobnost u rješavanju problema sa kojima se godinama suočava PBS u BiH,“ saopšteno je iz Udruženja.\nPodsjetili su da je stabilan javni servis i formiranje korporacije javnih emitera jedan od uslova BiH za približavanje Evropskoj uniji i pozvali javne servise, BHRT, RTVFBiH i RTRS, da iskoriste sve zakonske mogućnosti za ishodovanje donošenja ključnih političkih odluka – uključujući štrajk, bojkot Vijeća ministara ili prekid programa na određeno vrijeme.\nIzvor: BHRT, BHN\nUposlenici BHRT-a održali protestni skup


Trump: Vrijeme da Meksiko i SAD "krenu u rat" protiv kartela\nPredsjednik Trump razgovara sa novinarima ispred Bijele kuće, 4. novembra 2019.\nVrijeme je da Meksiko i SAD udruže snage i "povedu rat" protiv narko-kartela, poručuje predsjednik Donald Trump.\nPredsjednik poziva na obračun sa naoružanim grupama krijumčara droge južno od američke granice, poslije napada iz zasjede na porodicu američkih Mormona koji žive u Meksiku, u kojoj je stradalo najmanje šestoro djece i tri žene. Trump je rekao da se "divna porodica iz Utah" našla u središtu obračuna dva ozgloglašena kartela.\n“Ako je Meksiku potrebna ili zatraži našu pomoć da se otarasi tih čudovišta, SAD su spremne i voljne da se uključe i obave taj posao brzo i efikasno", napisao je Trump na Twitteru.\n“Sjajni novi predsjednik Meksika pridaje veliki značaj tom pitanju ali ti karteli su postali tako veliki i moćni da je ponekad potrebna vojska da bi se porazila vojska!", napisao je Trump, dodajući da samo čeka poziv meksičkog predsednika Andresa Manuela Lopeza Obradora da udruže snage i "vode RAT protiv narko-kartela i zbrišu ih sa lica zemlje."\nUbrzo poslije Trumpovog poziva na akciju, Obrador je rekao da, iako želi da razgovara sa američkim predsjednikom o problemu, ideja zajedničke vojne akcije "nije u skladu sa našim uvjerenjima. Najgora stvar je rat."\nAnalitičari smatraju da je malo vjerovatno da će američka vojska ući u Meksiko, iako dvije zemlje imaju dugu istoriju saradnje policija i obavještajnih službi u borbi protiv narko bandi.\n“Ne mislim da nas čekaju bilo kakvi teritorijalni upadi niti nešto nalik američkoj invaziji na Meksiko da bi se borili protiv narko-kartela", kaže Cristopher Wilson, zamjenik direktora Instituta za Meksiko u okviru Wilson centra. “Ali mislim da će diplomatski pritisak na Meksiko značajno ojačati poslije ovog incidenta."\nFotografije rođaka Ronite Miller i njene porodice - koji su ubijeni u Meksiku kada su napadači iz jednog kartela iz zasjede pucali na tri automobila, 4. novembra 2019.\nŽrtve zasjede u meksičkoj državi Sonora identifikovane su kao članovi porodice Lebaron, američki državljani koji su prije više decenija formirali fundamentalističku mormonsku zajednicu u pograničnom regionu. Napad se dogodio dok su članovi porodice putovali u tri vozila, blizu granice država Čivava i Sonora, prenijeli su njihovi rođaci.\nMeksički ministar za bezbjednost, Alfonso Durazo, potvrdio je da su članovi porodice putovali u konvoju i rekao da su napadači od njih vjerovatno mislili da su članovi kriminalne organizacije sa kojom se bore za prevlast. Međutim, članovi porodice kažu da su napadači pucali i u djecu koja su pokušavala da pobjegnu sa lica mjesta, što čini nemogućim spekulacije da su žrtve zamijenjene za kriminalce.\nBivša američka ambasadorica u Meksiku,Roberta Jacobsen kaže da se, međutim, često događa da karteli ubiju nedužne ljude.\n“Reakcija članova kartela je često da prvo pucaju a kasnije postavljaju pitanja ko je sve tu bio prisutan", izjavila je ona za MSNBC.\nSadašnji američki ambasador u Meksiku, Christopher Landau, izjavio je da je petoro djece koja su povrijeđena u napadu - prebačeno u SAD.\nPolicija takođe traga za jednim nestalim detetom, prema riječima ministra Duraza.\n"Članovi Crkve Isusa Hrista svetaca kasnijih dana (kako se zvanično zove Mormonska crkva) prešli su sa teritorije Utah u Meksiko 1880-ih godina, u vrijeme kada je američka federalna vlada suzbijala poligamiju", objašnjava profesor mormonskih studija sa Univerziteta Utah, Paul Reeve.\nU posljednje vrijeme, Mormoni u tom dijelu su meta kidnapovanja a dvoje pripadnika mormonske zajednice u Čivavi, među kojima jedan član porodice Lebaron, ubijena su 2010., po svemu sudeći u napadu iz odmazde nakon što su snage bezbjednosti uhapsile neke članove bande.\nSpaljena olupina automobila kojim je putovala mormonska porodica u Sonori u Meksiku. (Snimak sa društvenih medija, autori Kenneth Miller i Lafe Langford Jr.)\n“Tamo nije bezbjedno ali to je njihova kuća", rekao je Wilson za Glas Amerike. "Živjeli su tamo prije nego što se situacija pogoršala. Žive u dijelu ruralnog Meksika oko kojeg se spore kriminalne organizacije", blizu američke granice gdje se nalaze važni koridori za trafiking.\nJedna od istaknutih porodica koja je bila žrtva zasjede otvoreno se zalagalo za poboljšanje bezbjednosne situacije, prema Wilsonu.\n“Oni su zapravo postali meta kriminalnih organizacija koje žele da ih ućutkaju i ućutkaju njihove apele na vladu Meksika da intervenišu da bi se ponovo uspostavila bezbjednost", zaključuje profesor iz Utah.


Zvezdan Jovanović traži oslobađanje\nIzvor: B92, 03.Sep.2009, 19:10\nMilorad Ulemek i Zvezdan Jovanović (FoNet, arhiva)\nBeograd -- Odbrana Zvezdana Jovanovića, osuđenog za ubistvo premijera Srbije Zorana Đinđića, predložila je Vrhovnom sudu Srbije da oslobodi Jovanovića.\n"Očigledno je da u prethodnom postupku cilj nije bio utvrđivanje istine, nego davanje legitimiteta neljudskim i nezakonitim postupcima političke i izvršne vlasti u periodu neposredno posle ubistva Đinđića", naveo je Jovanović u žalbi na drugostepenu presudu >> Pročitaj celu vest na sajtu B92 << Vrhovnog suda kojom mu je potvrđena kazna od 40 godina zatvora.\nAndrija Drašković optužen je pred Okružnim sudom u Beogradu za ubistvo Zorana Plećića Pleće u beogradskom restoranu "Knez" i to suđenje je ponavljano više puta, a izvršena je i rekonstrukcija.\nCvetković je danas počeo i referisanje o žalbi Slobodana Milivojevića, branioca prvooptuženog Milorada Ulemeka, u kojoj se navodi da ni prvostepena presuda Specijalnog suda niti drugostepena Vrhovnog suda "ne sadrže jasan motiv" Ulemeka da organizuje ubistvo Đinđića.\nTrećestepeni postupak po žalbama Ulemeka i Jovanovića biće nastavljen sutra u sudnici u Okružnom zatvoru, kada bi trebalo da bude završeno čitanje žalbi optuženih.\nPredviđeno je da javni deo sednice Vrhovnog suda traje do 8. septembra.\nDanašnjem suđenju od optuženih je prisustvovao samo Jovanović, pošto je Ulemek juče rekao da neće prisustvovati suđenju jer smatra da je to "farsa".\nVrhovni sud će odluku doneti naknadno na nejavnom delu sednice i ako bude potvrdio prethodnu presudu, ona će tada biti pravosnažna, bez obzira na to što će odbrana, ako budu postojali zakonski uslovi, moći da podnese vanredni pravni lek.


Nimiko online lekcije\nWeb Dizajn, Web Dizajn Cene, SEO - Optimizacija web stranica za pretraživače\nNaša delatnost u oblasti web dizajna se zasniva na višegodišnjem radu našeg tima zaduženog za web dizajn i web programiranje kao i saradnji sa web dizajn studiom NetDesign Team.\nNaša saradnja sa studiom NetDesign Team se uspešno odvija u oblastima kao što su grafički dizajn, web dizajn, web programiranje i optimizacija web sajtova za internet pretraživače (SEO).\nDizajn web prezentacija\nKreiranje šablona (template-a) za web sajt\nRedizajn Vašeg web sajta ili određenih web strana\nKreiranje reklamnih banera (flash i gif baneri)\nWeb programiranje omogućuje interaktivnost web sajta, odnosno komunikaciju Vaše internet prezentacije i korisnika (posetioca web sajta).\nNudimo Vam razvoj savremenih internet aplikacija i baza podataka koje u značajnoj meri povećavaju posećenost internet prezentacije i pospešuju obim i kvalitet poslovanja.\nIzmeđu mnogobrojnih rešenja iz oblasti web programiranja, izdvajamo aplikacije kao što su:\nPrvi korak pri izradi internet prezentacije je zakup kvalitetnog web hostinga. Pre registracije domena i zakupa web hosting paketa, veoma je važno da se konsultujete sa nama.\nNa osnovu zahteva i potreba web aplikacije koju je potrebno kreirati, zajedno ćemo odabrati hosting provajdera i odgovarajući hosting paket.\nIzrada kvalitetnog web sajta ne podrazumeva samo moderan dizajn i programiranje. Kvalitetan web sajt neće uraditi odgovarajući posao i pospešiti Vašu promociju i prodaju usluga ili proizvoda, ukoliko nije adekvatno posećen. Prema istraživanjima, oko 80% internet korisnika dolazi do željenog sadržaja preko pretraživača. Imajući ovu informaciju u vidu, jasno je da je od presudne važnosti da se Vaš web sajt nađe na prvim stranama među rezultatima najposećenijih svetskih i domaćih pretraživača (Google, Yahoo, MSN).\nOptimizacija web sajta za pretraživače je proces koji radimo u toku same izrade Vaše internet prezentacije.\nUkoliko već posedujete web sajt, a niste zadovoljni pozicijom među rezultatima pretrage na Google i ostalim pretraživačima, pružamo Vam uslugu optimizacije web sajta pri čemu plaćate optimizaciju samo ukoliko postignemo željene, odnosno dogovorene rezultate.\nReferentnu listu radova iz oblasti web dizajna zasnovanu na saradnji sa web dizajn studiom NetDesign Team, možete pogledati na strani web dizajn reference.\nCena izrade web aplikacije zavisi od mnogobrojnih faktora. Na web dizajn cene utiču željeni dizajn, vrsta aplikacije, obim materijala koji je potrebno obraditi i predstaviti...\nNajefikasniji način da saznate tačnu cenu izrade web sajta koji Vam je potreban je da nas kontaktirate. Na osnovu Vaših zahteva, precizno ćemo definisati karakteristike web sajta i odabrati adekvatne alate za njegovu izradu. Na osnovu obima i karakteristika posla, formiraćemo cenu izrade Vaše internet prezentacije.\nOkvirne web dizajn cene možete saznati pregledom web dizajn cenovnika.


Dobra praksa - Svrljig Biz\nNajbolje učimo na dobrim primerima uspešnih mikro i malih kompanija. Ako je njima pošlo za rukom, zašto ne bi i vama? Želimo da vam predstavimo primere dobre prakse preduzetnika i preduzetnica koji će vas inspirisati da kreiranju svoj biznis i upravljate njime\nKoliko su gledani biznis podcasti u Srbiji?\nTokom januara, dok sam se borio sa Covidom, imajući u vidu da je godina počela pozitivno po mene, imao sam deo viška vremena, koje...\nZapočinjanje bilo kakvog posla nije ni malo lak zadatak, ukoliko imamo ideju uglavnom nedostaje novac. Započeti posao bez sopstvenog kapitala je moguće, postoji mnogo...\nZa razvoj socijalnog preduzetništva treba bar 100 miliona evra\nMinistar za brigu o selu Milan Krkobabić kaže je da je zadrugarstvo najbolji organizacioni oblik i za razvoj socijalnog preduzetništva, kao i da bi...\nStartup predstavlja novi poslovni poduhvat koji je baziran na inovativnoj ideji preduzetnika i koji ima potencijal brzog rasta i razvoja. Startup je nosilac preduzetničke...


RTS :: Tihanovska poziva na dijalog i ponovno brojanje glasova\nSvet Tihanovska poziva na dijalog i ponovno brojanje glasova\npetak, 14. avg 2020, 11:57 -> 16:05\nIzvor: Tanjug, RTS, Rojters\nTihanovska poziva na dijalog i ponovno brojanje glasova\nProtivkandidatkinja beloruskog predsednika Aleksandra Lukašenka na nedavno održanim predsedničkim izborima, Svetlana Tihanovska, pozvala je svoje pristalice da potpišu onlajn-peticiju u kojoj traže ponovno prebrojavanje glasova sa izbora održanih prošle nedelje, a na kojima veruje da je pobedila.\nSvetlana Tihanovska u video-poruci objavljenoj na Jutjubu od pristalica zatražila da podrže istragu o navodnom falsifikovanju izbora, i pozvala sve gradonačelnike da organizuju mirne demonstracije, prenosi Rojters.\nZatražila je od vlasti u Belorusiji da okončaju nasilje i započnu dijalog sa narodom, prenosi Tas.\n"Trebalo bi da okončamo nasilje na ulicama beloruskih gradova. Pozivam vlasti da ga zaustave i započnu dijalog", rekla je Tihanovska u video-snimku.\nGlavna rivalka predsedniku Belorusije Aleksandru Lukašenku na predsedničkim izborima Svetlana Tihanovska otputovala je u utorak u Litvaniju.\nIstog dana objavila je video u kojem je objasnila zašto je odlučila da napusti zemlju.\nNasilje na ulicama izbilo je nedugo pošto su saopštene izlazne ankete izbora, prema kojima je predsednik Aleksandar Lukašenko osvojio bezmalo 80 odsto glasova demonstranti su izašli na ulice i sukobili sa policijom koja je upotrebila vodene topove, šok bombe i suzavac.\nProtesti u Belorusiji nastavljene su i sinoć, povređeno je oko 100 policajaca.\nVazdušni napadi na talibane, različiti podaci o broju mrtvih\nNa desetine demonstranata uhapšeno na protestima u Belorusiji


Slobodna Hercegovina » Hercegovci jednoglasni: Akcija “Podignimo Prebilovce” prioritet svih nas!\nHercegovci jednoglasni: Akcija “Podignimo Prebilovce” prioritet svih nas!\nHercegovačka udruženja su jednoglasno podržala akciju “Podignimo Prebilovce” koju su inicirali SND “Prebilovci” i sajt Slobodna Hercegovina.\nU parohijskom domu hrama Svetog Save na Vračaru održan je radni sastanak koji je inicirao Milenko Jahura, predsednik SND “Prebilovci”. Pored njega domaćine ovog skupa su predstavljali Vojo Babić i Slobodan Aćimović, a skupu su prisustvovali predstavnici: Kluba Gačana (Svetozar Crnogorac, Miloš Marković), Udruženja Bilećana (Mišo Albijanić. Maja Kokolj i Jelica Vuković), Udruženja “Hercegovac” iz Pančeva (Milenko Čabrilo) i Udruženajaj Trebinjaca (Žarko Ratković i Božidar Glogovac).\nUčenisnicima skupa punu podršku je pružilo i Udruženje Hercegovaca iz Švedske, pismom koje je potpisala Karolina Vučković- Stolica, predsednica tog udruženja.\nPrisutni su jednoglasno pružili punu podršku obnovi i očuvanju Prebilovaca kao živog sela, ali i kao mesta koje mora da ima posebno mesto na mapi kulturno- istorijske, memorijalne i prirodne vrednosti srpskog naroda.\nHercegovačka udruženja će se uključiti u akciju “Podignimo Prebilovce” , a to će raditi zajednički, nizom dogovorenih aktivnosti.\nFormalno uspostavljanje koordinacije zavičajnih udruženja trebalo bi da se dogovori na sastanku koji će se održati u četvrtak 27. februara u 16 časova u parohijskom domu hrama Svetog Save\nI ovim putem pozivamo predstavnike svih zavičajnih udruženja Hercegovaca da se odazovu ovom pozivu i uzmu aktivno učešće u akciji “Podignimo Prebilovce”, kao jednom od najizazovnijih zavičajnih zadata ove generacije\nNe propustite dokumentarac na RTRS: Ljudi sa dva zavičaja!\nRS dobija međunarodno priznanje? Mlada reprezentacija 5. marta igra protiv Udinezea


3. Nivo Geštalt life coach – napredni nivo – Geštalt prostor\n3. nivo Geštalt Life coaching-a - Napredni nivo\nTraje 160 časova raspoređenih u 20 dana. Odvija se u 14 modula. Ovaj nivo edukacije je usmeren na sticanje coaching veština zasnovanih na ključnim znanjima vezanim za strukturu i razvoj ličnosti, dinamiku procesa promene, strukturu motivacije i tehnike svesnosti koje podržavaju postizanje kreativne adaptacije i uspeh u životu. Na ovom nivou će se polaznici upoznati sa tehnikama svesnosti i njihovom primenom u radu, naučiti kako da motivišu klijente da podrže sebe i istraju u svom pohodu ka ciljevima, naučiti da razlikuju normalne od psihopatoloških fenomena, naučiti da prepoznaju i razviju svoje potencijale za rad sa klijentima, ali i ograničenja u radu sa pojedinim tipovima klijenata. Polaznici će se upoznati i sa osnovnim postavkama drugih psihoterapijskih pravaca koji se mogu uspešno koristiti u coachingu (psihoanaliza, kognitivno-bihejvioralna terapija, NLP, telesni pravci u psihoterapiji i TA) i ovladati osnovnim geštaltističkim tehnikama u radu baziranim na postizanju svesnosti u ‘’sada i ovde’’ situaciji.\nTokom naprednog nivoa edukacije korisnici programa će kroz prezentacije, iskustveni rad i vežbe:\nSteći znanja o osnovnim postavkama geštalt terapije vezanim za strukturu i dinamiku ličnosti koje su neophodne za razumevanje coaching procesa i korišćenja tehnika svesnosti u radu sa klijentima.\nUpoznati se sa fenomenom svesnosti, fazama ciklusa svesnosti, načinima prekidanjima u okviru tog ciklusa i steći uvid o problemima i teškoćama koje nastaju kao posledica prekidanja kontakta.\nOvladati ‘’sada i ovde’’ tehnikama postizanja i proširivanja svesnosti, kroz eksperimentaciju i dijaloški odnos i naučiti kako da podrže klijenta da praktikuje i koristi svesnost u cilju funkcionalne i kreativne adaptacije, dostizanja ciljeva i postizanja većeg stepena zadovoljstva.\nSteći znanja o paradoksalnoj teoriji promene i značaju upoznavanja i prihvatanja sebe onakvih kakvi jesmo kao nužnog uslova funkcionalne i stabilne promene.\nSteći znanja o osnovnim postavkama različitih psihoterapijskih pravaca o strukturi i dinamici ličnosti (psihoanaliza, kognitivno-bihejvioralna terapija, NLP, telesni pravci u psihoterapiji i TA).\nDobiti informacije o tome koje osobine treba da poseduje i neguje dobar i uspešan coach i neophodnosti rada na sebi kroz obuke i permanentnu superviziju.\nSteći znanja o vrstama psihopatoloških fenomena i poremećaja, njihovim osnovnim karakteristikama, ličnim ograničenjima u radu sa ovakvim klijentima i načinima postavljanja adekvatnih granica i upućivanja klijenta na savetovanje ili psihoterapiju kada je to neophodno.\nDobiti znanja o složenoj strukturi motivacije, faktorima koji utiču na motivaciju i ulozi svesnosti o svojim potrebama i željama kao faktora motivacije.\nUpoznati se sa faktorima koji slabe i ugrožavaju motivaciju za dalji rast i razvoj i načinima rada za postizanje višeg stepena motivisanosti kod klijenata koji se suočavaju sa padom motivacije ili ambivalencijom.\nNaučiti da prepoznaju unutrašnje i spoljašnje otpore promenama, njihovu ulogu kao i načine za njihovo prevazilaženje kod sebe samih i u radu sa klijentima.\nSteći znanja o konfliktima, njihovim uzrocima, fazama nastanka, funkcijama i načinima za njihovo prevazilaženje i steći uvid u to kako konflikt može biti iskorišćen u funkciji rasta i razvoja, sebe i odnosa.\nSteći znanja o faktorima koj doprinose razvoju i unapređenju samopouzdanja i njegovom značaju za postizanje uspeha i ovladati tehnikama unapređenja samopouzdanja.\nPrepoznati značaj rada na telu i neverbalnog ispoljavanja klijenta u coaching procesu, steći razumevanje veze između telesnog i mentalnog i upoznati se sa tehnikama rada na telesnom, njihovim mogućnostima i ograničenjima.\nSteći znanja o tome šta su nezavršeni poslovi, kako nastaju, na koji se način mogu ispoljavati i do kakvih posledica dovode u funkcionisanju osobe i upoznati se sa tehnikama rada na nezavršenim poslovima i značajem njihovog završavanja u „sada i ovde’’.\nUpoznati se sa tehnikama praćenja coaching procesa, načinima evaluacije, dobijanja i davanja feedback-a i mogućnostima korišćenja dobijenih inormacija za unapređenje procesa.


Tanjug 11. decembra 2018. 17:23\nMOSKVA – Predsednik Rusije Vladimir Putin izjavio je danas da mu je nejasno zašto je Ruskinja Marija Butina uhapšena u SAD i optužena da je ruski agent jer su mu obaveštajni šefovi rekli da ne znaju ništa o njoj.\n„Ona rizikuje da dobije 15 godina zatvora. Za šta?“ zapitao se Putin.\n„Pitao sam sve šefove naših obaveštajnih službi šta se dešava. Niko ne zna ništa o njoj“, istakao je Putin.\nTužioci tvrde da je ona tokom predsedničke kampanje 2016. i posle izbora Donalda Trampa za predsednika, kao pokriće za svoje aktivnosti koristila status studentkinje da bi se infiltrirala u Nacionalnu asocijaciju za pravo na oružje i u druge političke organizacije povezane sa Republikanskom partijom.


Udar zdesna – Međunarodni Institut za Bezbednost\n5 априла, 2022 Vesti\nDruga po snazi politička grupacija u Srbiji su krajnji desničari. Na izborima u nedelju osvojili su zajedno više od pola miliona glasova (oko 565 hiljada) i skoro svi su ušli u parlament, a ispod crte ostalo je njihovih tek oko 90 hiljada glasova. Da su čvršće organizovani, u jednu partiju ili makar koaliciju, bili bi ubedljivo druga najjača politička snaga u zemlji i bez obzira što bi bili u opoziciji svojom snagom bi uticali na odluke koje donosi država.\nViše od pola miliona građana reklo je na nedeljnim izborima da Srbija treba da izgleda ovako: Da odustane od članstva u Evropskoj uniji, jer je smatra neprijateljem. Da se mnogo jače poveže sa Rusijom, pa i da sa njom uđe u državni savez. Da bez rezerve podrži rusku agresiju na Ukrajinu. Da radi na usisavanju Crne Gore u Srbiju, zato što Crnu Goru ne smatra za samostalnu državu, kao i da radi na ujedinjenju sa Republikom Srpskom. Da zaoštri politiku prema migrantima sa Bliskog istoka, koji nisu poželjni, kao i prema seksualnim manjinama jer se njihove dostignute slobode kose sa “porodičnim vrednostima”. Da strani investitori budu u podređenom položaju u odnosu na domaće kompanije, jer mora da se štiti domaća ekonomija. Da se okrenu leđa zapadnim kompanijama i tržištima i da se uvoz i izvoz preorijentišu na azijske, afričke i druge “prijateljske” zemlje. I razume se, da prekine bilo kakve razgovore oko Kosova.\nSpisak može da bude mnogo duži, ali detaljnije ćemo imati priliku da slušamo u parlamentarnim diskusijama u naredne četiri godine od strane ove grupacije, koja će imati zavidnih 35 mesta (koalicije oko DSS-a, Zavetnika i Dveri)\nNa nedeljnim izborima Srbija je pokazala da je skrenula udesno, Aleksandar Vučić je to takođe konstatovao u izbornoj noći, dodajući da je to pomeranje bilo “dramatično”. Njegovo upozoravanje na ovu činjenicu imalo je zabrinuti, ne pokroviteljski ton, jer ga je stavio u kontekst evro-integracija, naglašavajući da će se on kao predsednik i većina koju predvodi držati evropskog kursa, da “zadrži krmu srpskog broda da ne ode previše udesno”.\nDva su uzroka za eksploziju ultra-desničarskog talasa na izborima u Srbiji. Jedan je direktan, i tiče se ruske agresije na Ukrajinu koja se vremenski podudarila sa predizbornom kampanjom u Srbiji i u velikoj meri uticala na nju. Za desničarske stranke i pokrete ovo je bio dar sa neba. One su ruski napad uhvatile “u letu” i bez ikakve ograde stale na stranu Rusije, podržale njenu operaciju, navijale za uspeh Rusije, slavile odlučnost Vladimira Putina i na tome nanizale sve svoje ranije stavove da Srbija mora da se okrene od zapadnih integracija i da se mnogo čvršće veže za Moskvu.\nNjihovi stavovi imali su veoma plodno tlo kod birača koji su u velikom broju i odranije anti-zapadno i pro-ruski raspoloženi, tako da je zagovaranje odlučne i radikalne srpske pozicije prema ratu u Ukrajini mogao da donese samo uspeh krajnjim desničarima. S druge strane, za te birače sigurno je bila previše blaga i nezadovoljavajuća politika vlasti u Srbiji, jer je u UN osudila rusku agresiju, pridružila se ogromnoj većini članica UN u toj osudi i istrajavala na politici podržavanja ukrajinskog teritorijalnog integriteta, uključujući i Krim i Donbas. Oni su hteli nešto mnogo žešće i borbenije, a to su im u kampanji ponudili desničari.\nDrugi uzrok rasta desničarskog političkog raspoloženja je nešto dužeg veka i trajanja, iako jednakog efekta. Reč je o usporenom procesu integracije Srbije u Evropsku uniju, i uopšte velikog pada interesovanja EU za proširenje na Srbiju i Balkan. Ako je ruska agresija na Ukrajinu akutni i nagli impuls za rast desnice, onda je tavorenje na putu ka EU “hronična boljka”, ali jednako stimulativna i pogodna za napredovanje desnice. Nije samo krajnja desnica anti-EU faktor koji će u novom parlamentu zauzeti značajan deo, to je u suštini skoro čitav opozicioni blok, koji je u totalu uzeo oko milion glasova. Njegov deo je i grupacija stranaka oko Dragana Đilasa (490 hiljada glasova) koja od svojih prvih dana nema članstvo Srbije u EU kao jedan od svojih prioriteta.\nOni, a naročito njihov lider Đilas, smatraju EU “saučesnikom” u opstanku Aleksandra Vučića na vlasti, odnosno jednom od glavnih prepreka za ostvarenje njihovog cilja, a to je Vučićeva smena. Prema posredovanju evro-parlamentaraca u prošlogodišnjem dijalogu oko izbornih uslova bili su ogorčeni, poslanike iz Brisela su na kraju nazivali “izdajnicima” i Vučićevim saradnicima. Uopšte, EU “nije među njihovim prioritetima”, kako je to izričito rekao jedan od lidera ovog bloka evropskim ambasadorima u Beogradu kada su Im pre tri godine predstavljali ciljeve svog udruživanja.\nKompletna opoziciona strana budućeg srpskog parlamenta biće, dakle, ili izričito anti-evropska, ili će prema EU imati ravnodušan stav, u najmanju ruku. Ako bismo njen krajnje-desni deo i njihovih skoro pola miliona glasova zamislili kako sprovodi svoje ideje kroz državnu politiku, zemlja bi u vrlo kratkom roku izgledala poput nekog od evropskih “džepova” gde Evrope nema i u kojima Rusija nogom drži otvorena vrata za svoj uticaj, a možda čak i intervenciju. Nalik na Donbas (bez rata), Pridnjestrovlje, Abhaziju ili Južnu Osetiju. Bila bi ekonomski razorena, lišena trgovinskih i tehnoloških veza sa Evropom, agresivna prema svojim susedima, pre svega Crnoj Gori i Bosni i Hercegovini, i naravno samo-isključena iz dijaloga o Kosovu.\nMoguće je da pola miliona srpskih birača nije imala baš ovakvu sliku o svojoj zemli kada je poklonilo poverenje krajnje desničarskim kandidatima, ali to neznanje ih ne bi oslobodilo posledica da su njihovi favoriti došli na vlast. Ispostaviće se da će dosadašnja vladajuća koalicija, predvođena Vučićem, i u narednom mandatu biti glavna kočnica pomeranju Srbije udesno, koje je na proteklim izborima bilo više nego jasno. Uz sve stalne kritike iz Brisela o slabosti institucija, stanju medijskih sloboda, balansiranju u politici prema Rusiji, mora se imati u vidu da je Srbija u Vučićevom periodu najpre otvorila pristupne pregovore sa EU, prešla više od pola tog puta (22 od ukupno 35 poglavlja), vezala svoju ekonomiju za zapadne proizvodne i tehnološke lance, a svoje najosetljivije pitanje – Kosovo, uvezala u evropski i američki pregovarački okvir.\nRuska invazija na Ukrajinu stavlja narednu vladu u Beogradu, kao i predsednika u novom mandatu u poziciju da u kratkom roku moraju da donesu važne odluke koje će na duži rok odrediti sudbinu zemlje. One će morati da vode ka distanciranju od Rusije, ako Srbija želi da ostane u igri za članstvo u EU, a naročito ako želi da održi dosadašnji ekonomski rast kroz svoje skoro potpuno oslanjanje na zapadna tržišta. Pošto je izborni pobednik najavio da će oba strateška pravca biće nastavljena, prilično je jasno u kojem pravcu će ići prve odluke novih vlasti. Bez mnogo obzira na snažno prisustvo pro-ruskog, anti-evropskog bloka u novom sazivu parlamenta i sasvim sigurno njegovo veliko protivljenje. Kao što je i sam Vučić najavio u pobedničkom govoru, nastaviće politiku čuvanja državnih interesa, a ne dodvoravanja narodu.\nPrevious Previous post: Srbija neće biti Putinov saučesnik – teška odluka koju je lako doneti\nNext Next post: Cena neutralnosti – učiti od Švedske I Finske


Beta 8. maja 2016. 10:55\nPredstavnik Nacionalnog klastera bespilotnih letelica Sima Marković kazao je agenciji Beta i da cena bespilotne letelice zavisi od različitih stvari – od njene namene, nosivosti, kakve kamere ima, koliko dugo može da ostane u vazduhu…\n„Bespilotna letelica je platforma na koju se posle stavljaju kamera i sve ostalo… a mogu se kupiti po ceni od stotinak evra pa do nekoliko stotina i više desetina hiljada, pa i preko 100.000 evra“, rekao je on.\nMarković objašnjava da su najjeftinije bespilotne letilice izradjene od stiropora i da u vazduhu, zbog slabe baterije mogu da ostanu desetak minuta.\n„One se koriste u zatvorenom prostoru poput sportskih hala i uglavnom imaju male kamere putem kojih se, kada ih vlasnik prizemlji, na mobilnom telefonu ili računaru može videti šta je snimljeno“, rekao je on.\n„One su posebno dragocene za početnike zbog sticanja iskustva u upravljanju ali i zbog materijala od koga su napravljene – stiropora tako da su veoma izdržljive prilikom udara u zidove“, rekao je Marković.\nOsim te vrste bespilotnih letelica, medju ljubiteljima su popularne i letilice nazvane „fantomi“ koje se mogu kupiti po ceni od 650 pa do više hiljada evra.\n„Na nekima se postave dve filmske kamere i mogu da nose i više od deset kilograma tereta…sve zavisi od toga zašto se bespilotna letilica kupuje“, rekao je Marković.\nU Srbiji je osnovan „Nacionalni klaster bespilotnih letelica“, prvo udruženje koje okuplja timove, pilote i vlasnike.\n„Ove bespilotne letelice služe za razonodu i za ozbiljne privredne i bezbednosne primene. Raznovrsnost primene dronova je danas ograničena samo maštom profesionalnih vazduhoplovnih inženjera i hobista“, saopšteno je iz tog klastera.\nMarković je napomenuo i da treba, uže stručno gladano, napraviti razliku izmedju bespilotne letilice i drona jer bespliotne letilice ne nose naoružanje, dok ga dronovi uglavnom imaju.\n„Planiramo da predvodimo napore u edukaciji budućih korisnika – onih koji bi želeli da se zabave ali i onih kojima treba podrška u profesionalnijim primenama ovih letelica“, dodaje se u saopšenju.


FUCZ u potrazi za Almirom Gluhićem iz Zavidovića – Haber.ba\nPripadnici Federalne uprave civilne zaštite (FUCZ) od jučer su u još jednoj potrazi, i to za Almirom Gluhićem iz Zavidovića koji je nestao u ranim jutarnjim satima u četvrtak, 2. maja ove godine od kada mu se gubi svaki trag.\nAlmir Gluhić - FUCZ\nU toku jučerašnjeg dana i prethodne noći prikupljene su informacije i obavljeni razgovori sa porodicom i prijateljima. Timovi su u stalnom kontaktu sa policijom a pregledani su i snimci sa nadzornih kamera u blizini tržnog centra “Robot”. Sve prikupljene informacije provjeravaju se na terenu, a pregledano je i nekoliko napuštenih objekata na području ove općine.\nPrema riječima njegove porodice, Almir je napustio njihovu kuću oko 8 sati i od tada je nedostupan. Na sebi je imao bijelu jaknu sa sivim pletenim rukavima.\nMole se svi koji su ga vidjeli ili koji posjeduju neke informacije da o tome odmah upoznaju civilnu zaštitu ili policiju na brojeve 121 ili 122, saopšteno je iz FUCZ.\nTeme:Almir Gluhić, potraga, Zavidovići


Beograd domaćin EP u tekvondou 2020. godine? – Sport ONLINE\n09/08/2017 Radio Sport Borilački sportovi 0\nBeograd bi mogao da bude domaćin EP u tekvondou 2020. godine. Juče je u Atini održan zvanični sastanak predstavnika Tekvondo asocijacije Srbije (TAS) i predsednika Evropske tekvondo unije (ETU) Sakisa Pragalosa.\nTema je bila EP koje bi trebalo da se organizuje u srpskoj prestonici. Na sastanku su bili predsednik TAS Dejan Burčul, sportski direktor i predsednik trenerske komisije ETU Dragan Jović kao i potpredsednik TAS Siniša Jović.\nOsim organizacije pomenutog takmičenja Pragalos je sa Jovićem razmatrao i koje sve poslove bi trenerska komisija ETU trebalo da obavlja.\n-Drago mi je da je srpska delegacija obišla našu kancelariju u Atini. Imali smo korisne razgovore u vezi sa brojnim temama ali svakako je najznačajnija organizacija Evropskog prvenstva 2020. godine u Beogradu. Tekvondo asocijacija Srbije, na čelu sa predsednikom Dejanom Burčulom, informisala me je o želji da organizuju Evropsko prvenstvo i da imaju podršku države za to takmičenje. Kancelarija ETU je upoznala delegaciju sa obavezama koje domaćin mora da ispuni. Veoma mi je drago da se tekvondo u Srbiji razvija i da je sada već jedan od najuspešnijih sportova – istakao je Pragalos.\nDejan Burčul je uveren da će TAS dati sve od sebe da se izbori za organizaciju seniorskog EP 2020.godine u Beogradu.\n-Imamo iskustva u organizaciji velikih turnira, I ne sumnjam da ćemo ispoštovati sve neophodne procese i procedure. Cilj nam je da prvi put organizujemo ovaj nivo turnira u našoj zemlji, gde bi u Beograd došla zaista evropska elita tekvondoa. Želimo da se naše devojke I momci bore na svom terenu, kod kuće, pred svojom publikom, a isto tako I da omogućimo brojnoj publici da iz prvih redova navija za naše šampione I možda to motiviše nekog novog klinca da počne da trenira tekvondo – poručio je Burčul.


Nova podrška za “zeleni” turizam - Vijesti.me\nPROJEKAT UNDP I MORT\nFoto: UNDP Autor: Dejan Peruničić\nZa projekat razvoja “zelenog”, niskokarbonskog turizma u Crnoj Gori do sada je opredijeljeno 750.000 eura, a podržano je 25 projekata u 11 opština, čiji je cilj smanjenje nivoa emisija gasova sa efektom staklene bašte.\nTo je juče kazala menadžerka Aleksandra Kiković iz UNDP-a, na prezentaciji trećeg po redu poziva za sufinasiranje održivih projekata u turizmu.\nOna je navela da je za novi poziv na raspoalganju 260.00 eura za ovaj pozoiv.\n“Kao i u prethodnim pozivima, sufinansiranje jednog projekta može isnositi 25 odsto vrijednosti aktivnosti koji direktno doprinose smanjenju ugljendioksida, pri čemu maksimalan iznos finansijske podrške po jednom projektu može doseći 15.000 eura. Finansijska sredstva se opredjeljuju isključivo za nabavku i instalaciju nove opreme, bilo da se govori o sistemima rasvjete, grijanja i hlađenja, solarnim panelima, fotonaponskim ćelijama i slično, ili izvođenju građevinskih radova na objektima” kazala je Kiković.\nProjekat zajedno sprovode UNDP i Ministartstvo održivog razvoja i turizma, a a finansira ga Globalni fond za životnu sredinu. Proces će organizovati Privredna komora. On se odnosi na uvođenje energetski efikasnih sistema hlađenja, grijanja, ventilacije i izolacije u objektima koji su namijenjeni pružanju usluga tiuristima, zamjenu konvencionalnog sistema grijanja toplotnim pumpama, instalaciju mreže fotonaponskog sistema, uvođenje solarnih sistema za grijanje vode i razvoj održivih, ekološki prihvatljivih sistema javnog prevoza, kao što su zamjena korišćenja fosilnih goriva u javnom prevozu obnovljivim izvorima energije (solarna i biogoriva).\nPravo učešća imaju organi lokalne uprave i javne službe, privredna društva i preduzetnici i nevladine organizacije. Mora se završiti do kraja ove godine, a krajnji rok za podnošenje predloga je 14. maj.


Uticaj novca na izbore u SAD\nMedijski izveštaji širom zemlje preplavljeni su negativnim političkim oglasima, na koje je do sada potrošeno 300 miliona dolara\nPredsednik Barak Obama i njegov republikanski rival Mit RomnixPredsednik Barak Obama i njegov republikanski rival Mit Romni\nPredsednički izbori 2012. u Sjedinjenim Državama biće po svemu sudeći najskuplji u američkoj istoriji. Odlukom Vrhovnog suda dozvoljeno je nezavisnim grupama da troše neograničene svote novca za pridobijanje glasača što bi moglo da ima veliki uticaj na ishod izbora. Medijski izveštaji širom zemlje preplavljeni su negativnim političkim oglasima. A opšta predizborna kampanja je tek počela. Mnoge oglase finansiraju malo poznate grupe. Neki Amerikanci, nezadovoljni odlukom donetom 2010. kojom se korporacijama, sindikatima i imućnim građanima dozvoljava da neograničeno poklanjaju priloge za političkie kampanje organizovali su protest ispred Vrhovnog suda. “Imam osećaj da novac velikih korporacija ulazi u sve pore političkog života i oduzima glasove običnim biračima”, kaže demonstrant Pol King.\nPrema podacima Centra za odgovornu politiku, koji prati troškove izbora, nezavisne grupe su 2004. godine na reklame potrošile oko 69 miliona dolara , a 2008. ti troškovi su se popeli na 156 miliona. Ove godine, do sada je potrošeno 300 miliona, a očekuje se da će do novembarskih izbora iznos biti puno veći. Meri Bojl je članica grupe “Zajednički cilj”.\n"Mi ne znamo ko troši veliki deo tog novca. U svakom slučaju američka javnost zaslužuje da zna ko daje sav taj novac da bi uticao na izabrane zvaničnike.”\nAnalitičari kažu da su mnogi glasači verovatno već frustrirani bombardovanjem oglasima i to bi mogao da bude problem kada izađu na birališta. Majkl Frenk je viši analitičar Fondacije Heritidž.\n“Možete imati sav novac ovoga sveta i sve resurse na raspolaganju, ali ako je vaša ciljana publika, ako su vaši glasači nezadovoljni i ljuti zbog vaših nastojanja to vam ne ide u prilog.”\nIako je broj neopredeljenih glasača na predsedničkim izborima mali ne očekuje se da će to uticasti na smanjenje doprinosa nezavisnih davalaca. Ankete nagoveštavaju tesnu trku, što ujedno osigurava i besomučno trošenje od sada pa do izbornog dana.


RTCG - Radio Televizija Crne Gore - Nacionalni javni servis :: Ekonomija :: Ako ne budu pravovremene, mjere za privredu neće imati efekta\n08. 04. 2020. 07:26 >> 07:24 2\nAko Vlada ne donese paket mjera podrške privredi pravovremeno, one neće imati skoro nikakav efekat, poručio je predsjednik upravnog odbora Unije poslodavaca (UPCG) Predrag Mitrović.\n“Najveći problem je kad se nešto ne uradi pravovoremeno. Nemoj da mi daješ kišobran sjutra kad dođe sunce, nego mi ga daj danas kad je kiša i kad mi treba. Tako je i kada su u pitanju mjere, ako ne budu pravovremene i ne budu imale svoju dinamiku i brzinu, neće imati efekat koji bi imale da su usvojene pravovremeno”, rekao je Mitrović za Dan i dodao da Unija poslodavaca nije uključena u rad radne grupe koja treba da donese drugi paket mjera.\nOn je istakao da zbog aktuelne situacije koju je izazvao virus korona može doći do otkaza.\n“Ali to ne iz razloga što bi poslodavci tako željeli, jer su zaposleni neophodni poslodavcu, već iz nužde. Jednostavno, poslodavci neće moći da održavaju likvidnost”, kazao je Mitrović.\nPrema njegovim riječima, podrška bankarskog sektora je veoma loša.\n“Šta znači da ti odgađa za tri mjeseca, ako ti to onda natovari kada se završi moratorijum”, naveo je Mitrović.\nVlada bi drugi paket mjera trebalo da donese do kraja ove sedmice, dok je Slovenija još prije deset dana izdala državne obveznice u vrijednosti od 850 miliona eura, usvojila paket mjera težak tri milijarde eura i počela isplate onima koje je kriza pogodila, Crna Gora još čeka na konkretne mjere Vlade, kazali su iz konsultantske kuće Fideliti konsalting.\n“Čak i ako se mjere predstave sada, do njihovog stupanja na snagu proći će nekoliko sedmica, dok će do prvih isplata proći i čitav april. Ovakva tromostu trenucima kada se socio-ekonomska situacija eksponencijalno usložnjava predstavlja veliki razlog za brigu o tome da li donosioci odluka zapravo imaju mehanizme da spriječe teške posledice koje prijete svim građanima”, naveli su iz Fidelitija.\nPrvi paket mjera Vlada je donijela 19. marta, ali su mnoge mjere tek kasnije počele da se primjenjuju. Na primjer, odlaganje plaćanja poreza i doprinosa na plate čekalo je uredbu Ministarstva finansija o odlaganju poreza, koja je donesena početkom aprila. Tek tada je stvoren pravni osnov za odlaganje plaćanja poreza i doprinosa, pa je Poreska uprava dala instrukcije kako se odlaže, a pravna lica počela da se prijavljuju.\nTakođe, mjera koja se tiče odlaganja naplate kredita počela je da se primjenjuje 23. marta. Banke su morale da se pripreme za elektronsko primanje zahtjeva. Ova mjera je naišla na veliku osudu u javnosti iz razloga što građanima nije pojašnjena činjenica da će im se na ukupan dug dodati kamata koja će se obračunavati tokom moratorijuma. Takođe, nakon što je objavljena ta infromacija, guverner je kazao da se uslovi kredita neće pogoršavati, da bi dan nakon njegove izjave, CBCG objavila reprezentativne primjere kredita, koji su pokazali da se dodatna kamata naknadno dodaje na ukupan dug za kredit.\nSpremaju mjere iz poljoprivrede\nPremijer Duško Marković je prošle sedmice formirao radnu grupu koja treba da predloži drugi paket mjera. Prema informacijama Dana, trenutno resori Vlade ocjenjuju fiskalni efekat određenih mjera, poput otpisa poreza za najranjivije grupe preduzeća. Nakon toga bi trebalo da imaju još jedan sastanak, i da izađu pred Vladu sa predlogom mjera.\nVlada mjere može da prihvati, odbije i modifikuje. Sve ovo bi trebalo da se završi do kraja ove sedmice.\nNarednih dana bi, prema saznanjima Dana, trebalo da budu donesene i mjere iz poljoprivrede.\nMoguće je da one budu u sklopu drugog paketa mjera, ali postoji i mogućnost da se posebno pripreme i predstave.\nNulta stopa tolerancije za zloupotrebu bolovanja\n"Predložena socijalna zakonska rješenja dovešće do kompromisa"


Goati: Raspisivanje izbora zavisi od volje nekoliko ključnih ljudi - Dijalog.net\nNaslovna Politika Goati: Raspisivanje izbora zavisi od volje nekoliko ključnih ljudi\nPostavljeno 4. January 2019.\nBeograd, 03. januar 2019. – Odluka o raspisivanju vanrednih parlamentarnih izbora na proleće zavisiće od volje nekoliko ključnih ljudi, izjavio je danas sociolog Vladimir Goati.\n"To je teško pitanje, jer praktično sve zavisi od volje par ključnih ljudi i tu nikakvo znanje i teorijsko utemeljenje ne može da pomogne", rekao je Goati za agenciju Beta.\nPrema njegovim rečima, ukoliko do izbora dođe oni bi ojačali legitimitet vladajuće garniture.\nGoati, koji je i predsednik Transparentnosti Srbija, kazao je da bi bilo dobro da se pre raspisivanja izbora, dogovore predstavnici vlasti i opozicije oko izbornih uslova.\n"Bez obzira kada će biti izbori, ja mislim da bi dobro bilo da se o uslovima za izlazak na izbore vlast i opozicija dogovore, jer mislim da je Srbija davno prešla onu crvenu granicu demokratskih i nedemokratskih izbora, posle 5. oktobra", kazao je on.\n"Ne može naneti štetu to što su izbori više demokratski nego što su bili. Dobro je i da se vlast percepira kao legitimna i prihvaćena", ocenio je Goati.\nTagsizboriTransparentnost SrbijaVladimir Goati\nPredhodno Tadić: Realnije je da opozicija bojkotuje izbore nego da vlast ispuni uslove za poštene izbore\nSledeće Savet Evrope: Preporuka državama članicama o potrebi jačanja, zaštite i unapređenja prostora za civilno društvo u Evropi\nBeograd, 3. jun 2019. – Stručni tim protesta „Jedan od pet miliona“ predstavio je u …\nPrednost pro-EU partija nad populistima, počinju teški koalicioni razgovori\nBrisel, 27. maj 2019. – Novi Evropski parlament biće polarizovaniji i iscepkaniji a konzer…\nNajveće iznenađenje izbora za Evropski parlament je uspeh zelenih i ekoloških partija\nBrisel, 27. maj 2019. – Uprkos prognozama da će izbori za Evropski parlament proteći…\nTop Tags mediji vladavina prava Društvo evropske integracije Vlada Republike Srbije lokalna samouprava Politika Evropska unija OCD mladi Civilno društvo Srbija i Evropska unija konkurs Pravosuđe Evropska komisija


Održan ekonomski dijalog EU, ZB i Turske\nTanjug 12. jula 2021. 14:00\nBRISEL, 12. jula ( Tanjug) – Predstavnici država članica EU, Zapadnog Balkana i Turske, Evropske komisije i Evropske centralne banke, kao i predstavnici centralnih banaka zZapadnog Balkana i Turske sastali su se na godišnjem dijalogu o ekonomskoj politici koji za cilj ima pripremu Zapadnog Balkana i Turske za njihovo buduće učešće u evropskom semestru.\nU saopštenju Saveta EU navodi se da je pandemija Kovid-19 suočila EU, Zapadni Balkan i Tursku sa ”sličnim i nezapamćenim” zdravstvenim, ekonomskim i socijalnim izazovima.\n”Učesnici su prepoznali snažnu solidarnost između EU i Zapadnog Balkana i Turske, koja se pokazala pružanjem medicinske i finansijske pomoći u borbi protiv pandemije i doprinosom u rešavanju njenog socio-ekonomskog uticaja u regionu”, navodi se u saopštenju Saveta EU.\nPozitivno su ocenjene sveukupne i blagovremene mere fiskalne i monetarne podrske koje su usvojili Zapadni Balkan i Turska kako bi ublažili ekonomski posledice krize, a dogovoren je nastavak ciljanih, privremenih i transpretnih fiskalnih i finasijiskih mera kako bi se došlo do čvrstog i održivog privrednog oporavaka.\nUčesnici su se složili da dijalog o ekonomskoj politici treba da nastavi da igra centralnu ulogu u izradi zajednićkih smernica za politiku za podršku srednjoročnom ekonomskom oporavku, ali i da bude podrška zemljama iz procesa proširenja u ispunjavanju kriterijuma za ekonomsko pristupanje u skladu sa revidirana metodologija EU.\n”Da bi se dugoročno izgradila ekonomska otpornost, mere takođe treba da podstiču digitalnu transformaciju i zelenu tranziciju, a naglašena je važnost čvrstog upravljanja kako bi se dogovorene smernice ispunile”, dodaju u Savetu EU nakon sastanka.\nZemlje Zapadnog Balkna i Turska su dobile snažnu podršsku da nastave ekonimski oporavak daljim unapređenjem svojih makroekonomskih, budžetskih i strukturnih politika u srednjoročnoj perspektivi, a s obzirom na njihov dugoročni razvoj.\nZaključeno je i da će se ovakav ekonomski dijalog nastavi i sledće godine.


Iran: Pregovori sa SAD mogući ako se vrate nuklearnom sporazumu - Vijesti.me\nUSLOVI ZA USPOSTAVLJANJE DIJALOGA\nIran: Pregovori sa SAD mogući ako se vrate nuklearnom sporazumu\nSavjetnik iranskog predsjednika komentarisao je izjavu Donalda Trampa, koji je sinoć rekao da je spreman na sastanak sa iranskim zvaničnima "kada to oni budu htjeli"\nSavjetnik iranskog predsjednika Hasana Rohanija izjavio je danas da bi pregovori sa SAD mogli da počnu kad bi se ta zemlja vratila nuklearnom sporazumu.\n"Poštovanje prema velikom iranskom narodu, smanjenje neprijateljskih mjera i povratak SAD u nuklearni sporazum... Te stvari bi otvorile put ka pregovorima", rekao je Rohanijev savjetnik Hamid Abutalebi.\nSavjetnik iranskog predsjednika komentarisao je izjavu američkog predsjednika Donalda Trampa koji je sinoć rekao da je spreman na sastanak sa iranskim zvaničnima "kada to oni budu htjeli".\n"Pretpostavljam da će oni (iranski zvaničnici) htjeti da se sastanu sa mnom. Spreman sam na sastanak kad to oni budu htjeli", rekao je Tramp novinarima u Bijeloj kući nedjelju dana pošto je uputio prijetnje vlastima u Teheranu.\nAbutalebi je rekao da je Iran u prošlosti pokazao otvorenost prema dijalogu, aludirajući na telefonski razgovor Rohanija s Trampovim prethodnikom Barakom Obamom tokom 2013. godine.\nPortparol iranskog Ministarstva inostranih poslova Bahram Gasemi ocijenio je prije Trampove izjave da su pregovori sa aktuelnom američkom administracijom nemogući.\n"S obzirom na neprijateljske mjere SAD prema Iranu, kao što su povlačenje iz nuklearnog sporazuma i ponovno uvodjenje sankcija, ne postoji nikakva mogućnost za pregovore s Vašingtonom koji iz dana u dan pokazuje lice nedostojno svakog povjerenja", kazao je Gasemi.\nSAD su u maju napustile međunarodni nuklearni sporazum velikih sila s Iranom iz 2015. godine, i ponovo uvele oštre sankcije Teheranu. Vašington je obećao da će pooštravati sankcije Iranu dok on ne promijeni politiku na Bliskom istoku, što uključuje i uskraćivanje podrške ekstremističkim grupama u tom regionu.


Novi uspeh sportista invalida\nSusret Kuljana i Beograđana u Domu za stare i penzionere\nNa Pokrajinskom prvenstvu invalida u streljaštvu, koje je održano u Vrbasu, u disciplini vazdušna puška, članovi Društva za sport i rekreaciju invalida opštine Kula su osvojili drugo mesto, sa ostvarenih 1049 krugova. Član kulske ekipe Tihomir Balać je u svojoj kategoriji bio prvi sa 332 kruga, Tihomir Goločorbin u svojoj kategoriji treći sa upucanih 284 kruga, Dragan Đumić u svojoj kategoriji četvrti sa 295 krugova i u konkurenciji žena Mirjana Mićanović je bila osma sa upucanih 138 krugova.\nKulski strelci su se nadmetali i u disciplini vazdušni pištolj u kojoj su zauzeli četvrto mesto sa upucanih 848 krugova. Član kulske ekipe Dragutin Tomčić je u svojoj kategoriji bio peti sa 303 kruga, Mane Lukić u svojoj kategoriji takođe peti sa 330 krugova, a Vesna Radović je u ženskoj konkurenciji bila četvrta sa 215 krugova.\nS obzirom na plasman koji su kulski strelci ostvarili na Pokrajinskom prvenstvu u Vrbasu u generalnom plasmanu su uknjižili jedanaest bodova i nakon devet sportskih disciplina u ukupnom plasmanu zauzimaju drugo mesto sa osvojenih 86 bodova. Do kraja sportskih nadmetanja invalida ostala je još samo jedna disciplina, a reč je o stonom tenisu, tako da će Društvo za sport i rekraciji invalida opštine Kula, na kraju nadmetanja svakako biti među tri najuspešnija.


Sastanak ministara odbrane Srbije i BiH – Balkanekspresrb.rs\nSastanak ministara odbrane Srbije i BiH\nPotpredsednik Vlade i ministar odbrane dr Nebojša Stefanović sastao se danas sa ministrom odbrane Bosne i Hercegovine dr Sifetom Podžićem koji boravi u zvaničnoj poseti Srbiji. Reč je o prvoj poseti ministra odbrane BiH našoj zemlji od 2013. godine, a tokom današnjih razgovora najavljena je i zajednička vežba koja će se održati u oktobru na Manjači.\nPo završetku sastanka dve delegacije, Stefanović je razgovore sa ministrom Podžićem ocenio kao kvalitetne i od značaja, kako za razvoj odnosa između dva ministarstva odbrane, tako i za unapređenje ukupne regionalne saradnje.\n– Zajednički rad na unapređenju naše vojno-vojne, vojnoobrazovne i vojnozdravstvene saradnje je od velikog značaja. Saglasili smo se da saradnja u oblasti odbrane beleži pozitivan trend i karakterišu je brojne aktivnosti, ali postoji prostor za njeno dalje unapređenje. Jedan od načina je i predstojeća prva zajednička vežba naših vojski, koja će se u oktobru održati na Manjači, a koja će pokazati i obučenost naših vojnika, ali i biti prilika da oni razmene iskustva i uče jedni od drugih – rekao je ministar Stefanović.\nMinistar Stefanović se osvrnuo i na izazove koje je doneo korona virus, a koji su pokazali koliko je važno vojno zdravsto, ali i naš ABHO centar. Kako je naveo, zajedničke obuke u tom pogledu, dolazak stručnjaka iz Bosne i Hercegovine u naš Centar u Kruševcu i razmena iskustava, svakako mogu da pomognu da naši narodi budu bolje zaštićeni.\n– Mislim da takva vrsta saradnje u regionu mora da postoji, jer samo na takav način možemo da garantujemo stabilnost. To jeste i politika Vlade Republike Srbije i predsednika Aleksandra Vučića. Regionalna stabilnost garantuje i više investitora i jače ekonomije naših zemalja. Čak i kada se nekada ne slažemo oko nekih tema i kada nismo uvek u saglasju, mi moramo da razmišljamo o budućnosti. To je naš posao, da razmišljamo o tome kako da naše zemlje budu zaštićene, kako da naši građani budu zadovoljni i kako da zahvaljujući našem radu imaju kvalitetniji život – naglasio je ministar Stefanović.\nSrbija želi čvrste i bliske odnose sa svim zemljama u okruženju i zato će nastojati da razvija regionalnu saradnju, ističe ministar Stefanović i dodaje da se Ministarstvo odbrane u svom domenu iskreno trudi da doprinese takvoj vrsti saradnje.\nMinistar Stefanović je iskazao zadovoljstvo što će ministar Podžić prisustvovati sutrašnjoj svečanosti povodom promocije najmlađih oficira Vojske Srbije, među kojima će biti i sedam kadeta iz Bosne i Hercegovine, školovanih u Vojnoj akademiji.\nZajednička vežba vojski dve zemlje na Manjači biće prilika za ponovni susret sa kolegom iz Bosne i Hercegovine, najavio je ministar Stefanović.\n– Dogovorili smo i uzvratnu posetu tokom zajedničke vežbe i to će biti prilika da nastavimo razgovor o daljim trendovima naše saradnje. Očekujem da će ona već u ovoj godini imati trend rasta, kao i da će u narednim godinama naša vojno-vojna, vojnozdravstvena, vojnoobrazovna i svaka druga saradnja biti na zaista visokom nivou – naglasio je ministar Stefanović i zahvalio ministru Podžiću na poseti, koju je ocenio kao dobar podsticaj za nastavak zajedničke saradnje.\nMinistar odbrane Bosne i Hercegovine dr Sifet Podžić podsetio je da saradnju između ministarstava odbrane dveju zemalja datira od 2005. godine i da obuhvata veoma važne programe.\n– Koristim ovu priliku da se zahvalim Ministarstvu odbrane Srbije što pomažu Bosni i Hercegovini u školovanju naših oficira. Nama je zadovoljstvo i čast da ćemo sutra dobiti sedam novih oficira koji su školovani na Vojnoj akademiji u Beogradu. Želim da se zahvalim i za svu pomoć koju Ministarstvo odbrane Srbije pruža Ministarstvu odbrane Bosne i Hercegovine i kroz druge oblike saradnje i kroz vežbe. Nedavno smo imali učešće jednog voda naših vojnika na vežbi na jugu Srbije, a u oktobru je planirana vežba „Manjača 21”, gde će Vojska Srbije doći kod nas, gde ćemo zajednički realizovati vežbu – rekao je ministar Podžić i ocenio da su sve to jako dobri oblici saradnje, koji su za region definitivno potrebni.\nMimoilaženja u pojedinim pitanjima iz bliske istorije treba ostaviti drugima, da se njima bave, ukazuje ministar Podžić i ističe da od toga postoje preča posla.\n– Postoje neke stvari iz skorije istorije oko kojih nikada nećemo moći imati zajednički stav, a mislim da moramo imati zajednički stav i da ova mimoilaženja moramo ostaviti istoričarima i nekim drugim institucijama da o tome razgovaraju. Mi, definitivno, imamo mnogo prečih, globalnih pretnji, sa kojima se zajednički moramo boriti u ovom regionu. Mislim da su najbolji primer ove maske koje nosimo, a imamo i globalno zagrevanje, migracionu krizu i tako dalje. Sa kolegom Stefanovićem sam razgovarao o tome. Svi smo definitivno spremni da se okrenemo borbi protiv nekih mnogo ozbiljnijih izazova, koji ne poznaju ni granice ni boju kože ni imena ni prezimena, a ove stvari da polako zaboravljamo i ostavljamo prošlosti – poručio je ministar odbrane Bosne i Hercegovine.\nСарадња са невладиним сектором у процесу енергетске транзиције


Kinezi ulažu preko dve milijarde evra u EPS - Bizlife.rs\nKinezi ulažu preko dve milijarde evra u EPS\n21:00 Beograd, 24/10/2011\nElektroprivreda Srbije (EPS) potpisala je danas sporazum sa kineskim konzorcijumom o saradnji u izgradnji bloka 3 termoelektrane “Nikola Tesla” u Obrenovcu u vrednosti više od dve milijarde evra.\nU konzorcijumu su kompanije Čajna invajrmental enerdži i Šendžen enerdži grup, a sporazum uključuje investicije u obnovljive izvore energije.\nSporazum su potpisali predsednici odbora direktora kineskih kompanija Bili Ngok i Gao Zimin i generalni direktor EPS-a Dragomir Marković.\nMarković je rekao da će saradnja sa kineskim konzorcijumom omogućiti realizaciju najvažnijeg projekta u Srbiji, koji obuhvata izgradnju bloka snage 744 megavata i otvaranje novog ugljenokopa Radljevo.\nPlanirane investicije u obnovljive izvore energije, kako je dodao, odnosiće se na ulaganje u biomasu na području Vojvodine, koja bi se koristila za proizvodnju električne energije.\nMarković je rekao da bi investiciona odluka o formiranju zajedničkog preduzeća sa kineskim kompanijama trebalo da bude doneta do kraja prvog kvartala 2012. godine. Kako je precizirao, kineske kompanije će imati većinski udeo u zajedničkoj firmi sa EPS-om, ali je istakao da se će o tačnim procentima pregovarati.\nNovac za izgradnju bloka u TENT-u, prema rečima Markovića, biće obezbeđen iz kineskih kredita. Predsednik Odbora direktora kompanije Čajna invajrmental enerdži Bili Ngok je kazao da je potpisivanje sporazuma sa EPS-om veliki korak ka realiziciji projekta, koji je veoma značajan za izlazak kineskih kompanija u oblast energetike u inostranstvu.\nObjasnio je da se njegova kompanija bavi investicijama u zaštitu životne sredine i obećao je da će u Srbiju doneti najmodernije tehnologije za termoelektranu i rudnik uglja.\nU realizaciju projekta u Srbiju, kako je rekao Ngok, u najvećem broju će biti angažovani radnici i stručnjaci iz Srbije. Dodao je da očekuje da će taj projekat dobiti podršku Vlade Srbije i lokalnih samouoprava.\nOn je istakao da je to samo početak i da se razgovara i sa kompanijama iz Amerike i Evrope o ulaganjima u Srbiji.\nsporazum elektroprivreda srbije Srbija


STIŽE NOVAC ZA NADALJSKI VODOVOD: Srbobran.net web portal\nU ime naše opštine ovaj ugovor je potpisao Radivoj Paroški, predsednik opštine Srbobran koji je nakon potpisivanja rekao:\n- Ovo je drugi konkurs u 2019. godini na kojem dobijamo sredstva za rekonstrukciju i modernizaciju vodovodnog sistema u Nadalju. Podrška koju i ovoga puta dobijamo od Pokrajinske vlade za nas je veoma značajna, posebno jer ovim ugovorom skoro u potpunosti otklanjamo problem vodosnabdevanja u ovom mestu, u kojem je do pre nekoliko godina isporučivana voda najlošijeg kvaliteta. Da bi to rešilo prvo je izgrađena fabrika vode, zatim zamenjeni ventili u šahtovima, a sada se završava i zamena azbestnih novim, bezbednim cevima. Projektom i radovima za koje smo danas dobili podršku Pokrajinske vlade, zaokružićemo sistem kvalitetnog vodosnabdevanja u Nadalju.\nInače, predsednik Pokrajinske vlade Igor Mirović uručio je ugovore predstavnicima osam lokalnih samouprava za sufinansiranje izgradnje, sanacije i rekonstrukcije vodnih objekata u javnoj svojini, projekata osmišljenih u cilju unapređivanja životnih uslova u gradskim, prigradskim i seoskim naseljima.\nPored naše opštine podršku iz Pokrajine dobili su i projekti će se osim u Nadalju, realizovati u mestima Čurug, Kanjiža, Sonta, Nova Pazova, Miloševo, Debeljača i Ravnje.\nUkupno je planirano da se investira 165 miliona dinara, dok je učešće Pokrajinske vlade 80 posto od ukupne investicije, odnosno 120 miliona dinara bespovratnih sredstava. Za rekonstrukciju vodovodne mreže u ulici Petra Drapšina i Braće Pantić u Nadalju, našoj opštini pripalo je 19.119.353 dinara, uz obavezu da se za odobreni projekat dodatnih oko 35 odsto ove sume, obezbedi iz opštinskog budžeta.


Publikacija "Racija 80 godina 1942 - 2022" - Savez jevrejskih opština Srbije\nVi ste ovde: Naslovna Kultura Publikacija "Racija 80 godina 1942 - 2022"\nPublikacija "Racija 80 godina 1942 - 2022"\nLjubaznošću g. Dušana Opačića, urednika edicije „Stradanja i otpori“, koju je pokrenu SUBNOR Novog Sada, i g. Marijana Kubika, člana GO SUBNORA Novi Sad, Savez JO Srbije je dobio na poklon za svoju i biblioteku Jevrejskog istorijskog muzeja, nekoliko primeraka knjige pod naslovom „Racija 80 godina 1942-2022“.\nIzdavač ove vredne knjige, čiji nam već i sam naslov govori o njenoj temi i sadržaju, je SUBNOR Novog Sada. Stručni saradnici u njenoj pripremi su, već pomenuti D. Opačić, zajedno sa Bojanom Stupar i Branislavom Ilićem, a Marijan Kubik je potpisan u ime SUBNORA kao izdavača knjige.\nOsim štampanih primeraka, izdavači su poslali i elektronski PDF knjige koji možete pogledati na sledećem linku. Na ovaj način će mnogo veći broj zainteresovanih biti u mogućnosti da se upozna i pročita sadržaj ove knjige.\nMi kao Savez, smatramo vrednim i potrebnim objavljivanje ove i ovakve knjige i zahvaljujemo urednicima i samom izdavaču na njoj, te želimo da ovim putem prenesemo i njihovu poruku kojom su popratili izdavanje svoje knjige...citiramo: „Povodom ovog značajnog jubileja SUBNOR grada Novog Sada odlučio se na ovakvu vrstu publikacije kako bi na jednom mestu, u sažetoj formi, reprodukovao poznate i dostupne istorijske činjenice, pisane dokumente, književnu pisanu reč, fotografije koje su bile pohranjene na različitim stranama, u muzejima, arhivama i privatnim kolekcijama. Mi smo celu ovu godinu kroz naše aktivnosti posvetili 80-to godišnjici krvave tragedije - Raciji u južnoj Bačkoj. Događaju koji će udariti trajan pečat u životima desetina hiljada žitelja Bačke, događaj koje je ugasio na hiljade života onih čija je jedina "krivica" bila što su bili drugačije vere, nacije i ličnih uverenja.\nNadamo se da će ova publikacija dati trajan doprinos u očuvanju sećanja na žrtve Racije opominjući da se ovakva i slična stradanja više nikada i nigde ne ponove. Duboko verujemo da će objavljivanje ovih sećanja, oživljavanje mnogih ličnosti i situacija u istinskom vremenu zla probuditi želju za daljim istraživanjem, ali pre svega za borbom protiv unutrašnje negacije čoveka i njegovog svesnog negiranja nečovečanskim postupcima prema ljudima drugačije vere, nacija ili ličinog uverenja. Malo je reći da u vremenima koja podsećaju na ona koja je Erazmo Roterdamski opisao kroz 'Pohvalu ludosti' tragamo i na ovaj način za ono ljudsko u čoveku, boreći se protiv zaborava i ljudskog zla“.\nZa kraj, pomenimo da su nas izdavači ove knjige iinformisali da je u pripremi još jedna publikacija koja predstavlja verodostojno svedočanstvo o stradanju Jevreja i Srba tokom okupacije naše zemlje, a planirana je da izađe iz štampe do kraja juna.\nRealizaciju objavljivanja ove knjige pomoglo je Ministarstvo za rad, zapošljavanje, boračka i socijalna pitanja Vlade Republike Srbije - Sektor za boračko-invalidsku zaštitu.\nPriredio: Aron Albahari


U Vladi Srbije danas je potpisan ugovor o kreditu Evropske investicione banke od 40 miliona evra javnom preduzeću Putevi Srbije za gradnju dela obilaznice oko Beograda i Ugovor o garanciji za taj kredit. Ugovore su potpisali ministarka finansija Diana Dragutinović, u ime Vlade Republike Srbije, predsednik EIB Filip Mejstad i generalni direktor Puteva Srbije Zoran Drobnjak.\nKredit je izuzetno povoljan jer će se otplaćivati 25 godina, sa grejs periodom od sedam godina i godišnjom kamatom koja će iznositi seštomesečni euribor plus 0,7 odsto, što je sada manje od dva odsto, izjavila je posle potpisivanja ministarka Dragutinović. Ona je dodala i da je za radove na obilaznici oko Beograda potrebno ukupno 360 miliona evra, od čega je EIB obezbedila kredite od 180 miliona evra. Evropska banka za obnovu i razvoj (EBRD) će kreditirati radove sa 60 miliona evra, a ostatak će Putevi Srbije pribaviti iz svojih sredstava. EIB će, kako je najavila ministarka finansija, u novembru u Beogradu otvoriti regionalnu kancelariju. Od 2001. godine ta banka je u Srbiji investirala 2,6 milijardi evra i, prema rečima ministarke, ostaje pouzdan partner Srbiji.\n"Obilaznica oko Beograda je jedan od sedam projekata koje EIB finansira u Srbiji, a za izgradnju puteva je izdvojeno više od 700 miliona evra", rekao je Mejstad. Prošle godine je EIB za projekte u Srbiji obezbedila 893 miliona evra, približno koliko i ove godine, a za 2011. godinu, kako je istakao predsednik te banke, ima velike planove za Srbiju.\nGeneralni direktor JP Putevi Srbije Zoran Drobnjak objasnio je da će kreditom EIB za obilaznicu oko Beograda biti finansirani radovi na delu od Ibarske magistrale do skretanja za Avalu u dužini 5,4 kilometra, na kojoj su tri mosta i tunel. Radovi će, prema planu Puteva Srbije, trajati od 12 do 18 meseci.


Orlovača - Blic Online\nCRNA TAČKA KOD ORLOVAČE U devet meseci čak 96 udesa u kojima je poginulo šest osoba\nNa crnoj tački na obilaznici oko Beograda u prvih devet meseci ove godine dogodilo se čak 96 saobraćajnih nezgoda, što je za sedam više nego prošle godine.\nJoš jedan LANČANI SUDAR kod Orlovače, žena vozač napravila KARAMBOL, pa onda pokušala da POBEGNE\nSamo 24 sata posle tragičnog sudara u blizini groblja Orlovača, u kojem je jedna osoba izgubila život, danas se dogodila još jedna saobraćajna nesreća.\nMihajlović: Nazire se završetak izgradnje obilaznice oko Beograda; Drobnjak: Čeka nas težak posao\nMinistarka građevinarstva, saobraćaja i infrastrukture Zorana Mihajlović istakla je prilikom obilaska radova na izgradnji obilaznice oko Beograda da se posle više od 30 godina nazire da će i naš glavni grad konačno dobiti svoju obilaznicu.\n“MAŠINA GA JE PROSTO SAMLELA” Stravični detalji pogibije radnika koji je PRAVIO KOVČEGE na groblju Orlovača\nNenad S. (41), stolar koji je pravio kovčege, stradao je na groblju Orlovača danas oko 9.30 sati, kada ga je prvo za ruku, a onda i za jaknu uhvatila mašina. Nesrećni muškarac preminuo je na licu mesta.\nDRAMA NA IBARSKOJ Kombi se zakucao u automobil kod Orlovače, dve osobe TEŠKO POVREĐENE (VIDEO)\nTeška nesreća koja se nešto posle 7.10 dogodila u blizini groblja Orlovača, na Ibarskoj magistrali, ostala je nekako u senci lančanog sudara na Dedinju u kojem je povređena i poznata TV voditeljka Dea Đurđević.\nTEŽAK UDES KOD ORLOVAČE Dve osobe prevezene na VMA, jedna KRITIČNO (VIDEO)\nCrno jutro u Beogradu. Pored saobraćajne nezgode i sudara nekoliko automobila i autobusa gradskog prevoza kod bolnice "Dr Dragiša Mišović", teška nesreća dogodila se i na Ibarskoj magistrali, blizu groblja Orlovača.\nPožar na Ibarskoj magistrali, problem što se u blizini nalazi PUMPA\nNa Ibarskoj magistrali, u blizini groblja Orlovača, izbio je požar.\nŽena stara 55 godina povređena je u saobraćajnom udesu u kojem su učestvovala dva automobila, a koji se desio oko 14.50 na Ibarskoj magistrali kod Orlovače.\nVozači dovode u pitanje svoje živote time što se na Ostružničkoj petlji uključuju u potpuno suprotnom smeru od propisanog ne bi li zaobišli put kroz zaobilaznicu dugu 20 kilometara, tvrdi Damir Okanović iz Komiteta za bezbednost saobraćaja, koji je podelio sa svojim pratiocima na društvenim mrežama upozorenje na ovaj problem.\nPet osoba, među kojima je troje dece, povređeno je u sudaru dva automobila danas nešto pre 17 sati na Ibarskoj magistrali kod groblja Orlovača, saznaje "Blic".\nBeograd dobija NOVU KOMERCIJALNU ZONU i to bukvalno PREKOPUTA GROBLJA\nVelika neizgrađena površina uz Ibarsku magistralu, prekoputa groblja Orlovača i u zoni buduće petlje sa Obilaznicom oko Beograda trebalo bi da postane velika privredna i komercijalna zona, a prostirala bi se na čak 62 hektara. Trebalo bi najpre izgraditi puteve, kanalizaciju i planirati novu autobusku liniju.\nPOVREĐENE MAJKA I BEBA Sudar cisterne i automobila kod Orlovače\nMajka i beba su povređene kada su se na auto-putu u blizini groblja Orlovača, oko 14.30 časova, sudarile cisterna i automobil.\nBOMBA NA ORLOVAČI Radnici pronašli eksplozivnu napravu koja je DONETA SA NEKOG GRADILIŠTA\nRadnici na groblju Orlovača pronašli su juče bombu zaostalu iz Drugog svetskog rata koju su pripadnici kontradiverzione jedinice MUP-a Srbije danas oko podneva i deaktivirali.\nUDES KOD ORLOVAČE Povređene dve osobe, automobili uništeni\nZAPANJUJUĆI SNIMAK Automobili vozili suprotnim smerom kod Orlovače, sve snimila kamera\nDok je novinarka u "Beogradskoj hronici" RTS-a uživo izveštavala sa petlje Orlovača, baš o temi bezbednosti na ovom delu Ibarske magistrale, u kadru se pojavio neverovatan prizor: nekoliko automobila našlo se u suprotnom smeru!\nSTEFANOVIĆ KOD POVREĐENOG POLICAJCA Regulisao saobraćaj, pa ga muškarac PREGAZIO "tojotom"\nPotpredsednik Vlade Republike Srbije i ministar unutrašnjih poslova Nebojša Stefanović obišao je jutros na Vojnomedicinskoj akademiji saobraćajnog policajca Dejana Đorđevića na koga je juče, prilikom obavljanja redovne dužnosti kontrolisanja saobraćaja u blizini Orlovače, naletelo vozilo. Kako saznajemo, vozač je uhapšen i sutra će dati iskaz u Drugom osnovnom tužilaštvu.\nNezavisni policijski sindikat traži strože kazne za kriminalce povratnike\nNezavisni policijski sindikat Srbije osudio je incident u blizini groblja Orlovača u 15.00 časova u kome je povređen saobraćajni policajac kada je na njega naleteo automobil.\nDIM NA IBARSKOJ Zapalio se kamion kod Orlovače, obustavljen saobraćaj\nGust dim nadvio se nad Ibarskom magistralom gde se kod groblja "Orlovače" zapalio i potpuno izgoreo kamion, a srećom nema povređenih saznaje "Blic".


Ružić: Država će Priboju vratiti nekadašnji sjaj – Radio Televizija Novi Pazar\nRužić: Država će Priboju vratiti nekadašnji sjaj\nOctober 10, 2018 Armin Saljic 379 Views\nMinistar državne uprave i lokalne samouprave Branko Ružić danas je sa svojim saradnicima bio boravio je u poseti Opštini Priboj i tom prilikom obišao završene radove u Nemanjinoj ulici koji su finansirani preko konkursa iz Fonda za lokalnu samoupravu Ministarstva državne uprave i lokalne samouprave. Ukupna vrednost investicije iznosila je oko 20 miliona dinara, od toga je ministarstvo izdvojilo blizu 11 miliona dok je ostatak novca obezbeđen iz lokalne kase. Ministarstvo državne uprave i lokalne samouprave finansiralo je postavljanje behaton ploča duž Nemanjine ulice na površini od 8.500 metara kvadratnih.\n– Opština Priboj se prijavila i aplicirala sa veoma kvalitetnim projektom. Meni je drago da smo na ovaj način, infrastrukturno ali i estetski uredili deo grada, nadam se na zadovoljstvo i meštana. Vlada Srbije je samo ove godine uložila u Priboj kroz razne projekte 700 miliona dinara. Samo kroz Kancelariju za javna ulaganja izdvojen je novac za rekonstrukciju dve škole i toplanu. Zatim kao strateški cilj zajedno sa ministarkom bez portfelja zaduženom za populacionu politiku u borbi protiv bele kuge napravljeni su kriterijumi po kojima će se vršti ulaganja u PU u Priboju. Ovakva ulaganja, je refleksija Vlade RS na ovnu kojeg možemo da očekujemo ravnomerni regionalni razvoj – kazao je Ružić.\nOn je dodao da kvalitet i potencijal Priboja leži u Slobodnoj zoni gde je trenutno zaposleno oko 350 radnika i gde se očekuje povećanje tog broja.\n– Vratićemo Priboj tamo gde mu je mesto. Tome doprinosi i konverzija i vraćanje statusa FAP-a u sistem namenske industrije i time Vlada Srbije pokazuje visok stepen zainteresovanosti za razvitak grada. Ovde je potrebno još više fabrika i radnih mesta, a nove investitore ćemo združenim snagama i naći – naglasio je ministar. Dobru saradnju između lokalne samuoprave i Vlade Srbije potvrdio je i predsednik opštine Lazar Rvović.\n– Ministar Branko Ružić već godinama je osvedočeni prijatelj, opštine Priboj i uvek je iznalazio načine da nam pomogne, što je učinio kroz svoj neosporan autoritet. Pomaci na bolje su očigledni, ali ja sam svestan da ima još toliko toga da se uradi i da se u Priboju teško živi i da sve ovo što radimo još uvek nedovoljno. Ono što je najbitnije i što svaka poseta govori, pa i današnja, daje nam signal da Vlada RS vodi računa o nama i da je Priboj jedno od strateških mesta u Srbiji koje se ne zaboravlja. Mi ubuduće očekujemo dosta dobrih vesti za Priboj, novih investicija – istakao je prvi čovek opštine Priboj.Konkretnu pomoć smo već dobili, a učestvovaćemo i u drugim brojnim projektima”, istakao je Lazar Rvović. Tokom posete gradu na Limu Ružić se osvrnuo i na predstojeće izbore za savete nacionalnih manjina kojih u Srbiji živi skoro 13 odsto stanovništva.\n– U Priboju preko 22 odsto stanovništva pripada nekoj nacionalnoj manjini, to je dragocenst Srbije. Naša manjinska politika, u nekim segmetima po standardu je veća nego u mnogim državama članicima EU, za šta dobijemo i priznanja. Pozivam sve pripadnike nacionalnih manjina da se upišu u birački spisak kako bi iskazali svoje pravo, i doprineli afirmaciji svog jezika i svega onoga što im zakon prepisuje – naveo je Ružić.\n← Sistemi za navodnjavanje za 50 poljoprivrednika\nNakon Sulejmana Veličanstvenog i Rokija Balboe, Zukorlić se ufurao u ulogu Džejmsa Bonda! →\nTešović: Motiviše nas liderska pozicija Metalca (nedelja, 18.00)\nOctober 19, 2019 Miljan Minić Comments Off on Tešović: Motiviše nas liderska pozicija Metalca (nedelja, 18.00)\nCrvena zvezda – Novi Pazar 4:1\nOctober 18, 2019 Miljan Minić Comments Off on Crvena zvezda – Novi Pazar 4:1\nSirija: Oslobođen Tel Abyad, proterani civili se vraćaju\nOctober 18, 2019 Senada Kalic Comments Off on Sirija: Oslobođen Tel Abyad, proterani civili se vraćaju


Vesti online / Sport / Fudbal / Orije završio u pritvoru posle napada na policajca!\nOrije završio u pritvoru posle napada na policajca!\nFudbaler Pari Sen Žermena Serž Orije uhapšen je zbog napada na policajca, prenosi agencija AFP.\nProblem: Serž Orije\nKako se navodi, Orije je vraćajući se iz jednog noćnog kluba u Parizu, oko šest sati jutros, vređao i udario policajca.\nFudbaler iz Obale Slonovače je na taj način napravio novi u nizu incidenata, nakon što je ranije bio sklonjen iz ekipe posle uvreda treneru Loranu Blanu i saigračima Gregoriju van der Vilu, Edinsonu Kavaniju i Salvatoreu Siriguu. Pored toga, na društvenim mrežama vređao je sudiju Bjorna Kujpersa, koji je isključio Zlatana Ibrahimovića protiv Čelsija u Ligi šampiona.\nOrije je od 2014. godine član Pari Sen Žermena, dok se u poslednje vreme dovodi u vezu oko prelaska u Barselonu.\nFUDBAL Bura u Parizu: Orije vređao saigrače i trenera Blana


I Siniša Mali podneo žalbu na rešenje dekana FON-a - Društvo - Dnevni list Danas\nPočetna » Vesti » Društvo » I Siniša Mali podneo žalbu na rešenje dekana FON-a\nI Siniša Mali podneo žalbu na rešenje dekana FON-a\nV. A.30.09.2021. 21:59\nMinistar finansija Siniša Mali podneo je žalbu na rešenje dekana Fakulteta organizacionih nauka Milije Suknovića, koji mu je izrekao meru javne osude za povredu Kodeksa profesionalne etike, nezvanično saznaje Danas.\nOvu informaciju nismo uspeli da potvrdimo na Univerzitetu u Beogradu, niti je na naše pitanje odgovorio predsednik Odbora za profesionalnu etiku Vuk Radović. Na Univerzitetu je već neko vreme nemoguće dobiti bilo kakvu informaciju o ovom slučaju, a jedan od članova Odbora rekao je Danasu da već dva meseca ne dobijaju nikakve materijale.\nŽalbu na Sukovićevo rešenje prethodno su podneli profesori Beogradskog univerziteta Dušan Teodorović i Ognjen Radonjić.\nU žalbi u koju je naš list imao uvid, Teodorović i Radonjić su, između ostalog, predložili Odboru da donese rešenje kojim se preinačuje ranija odluka Nastavno- naučnog veća FON-a i rešenje dekana i da utvrdi da je Mali izvršio plagiranje u svojoj doktorskoj disertaciji. Takođe, Odboru je predloženo da donese rešenje kojim obavezuje dekana da u roku od 15 dana podnese predlog Senatu UB za poništaj doktorske diplome Siniše Malog.\nfonMilija SuknovićrazresenjeSiniša Maližalba


Posuda za ptice predstavljena u Nišu - JuGmedia\nPosuda za ptice predstavljena u Nišu\nKnjiga kratkih priča talentovane Jelene Cvetković “Posuda za ptice” predstavljena je čitaocima u Niškom kulturnom centru, a promociju knjige u izdanju Društvo umetnika “Svetionik” pratio je veliki broj čitalaca.\n“Jelena piše o životnim dešavanjima na sopstven, vrlo zanimljiv način i time privlači pažnju čitaoca. Njene metafore, refleksije, njen način izražavanja jesu specifični i samim tim postaju njen “znak raspoznavanja”. Najtoplije preporučujem ovu knjigu za čitanje”, ističe Biljana Stanojević ispred Društva umetnika Svetionik iz Niša.\nDruštvo umetnika Svetionik iz Niša, osnovano je 2018. godine u cilju pružanja podrske mladim umetnicima i promocije njihovih aktivnosti.\nInače, aktuelan je deseti tradicionalni knjizevni konkurs Preobrazenjsko pojanje, koje Narodna biblioteka „Steva Sremac“ Niš, Niški pesnički krug, „Javne manifestacije“ i Društvo umetnika „Svetionik“ organizuju za književno stvaralaštvo na narodnom govoru – dijalektu u dve kategorije:\n– kratka priča ili esej.\nRadovi učesnika dostavljani su do 30. juna a proglašenje pobednika i dodela nagrada najboljim autorima predviđeni su za 19. i 20. avgust.\nU ulici koja se nikada ne pere novodoseljenik sam izbetonirao „ležećeg policajca“\nSpasićemo nečiji život tako što ćemo dati svoju krv\nposuda za ptice\nIskoristila nepažnju radnica i krala kozmetičke proizvode u prodavnicama\nPripadnici Ministarstva unutrašnjih poslova u Nišu podneće krivičnu prijavu protiv tridesetogodišnje žene iz ovog grada zbog postojanje osnova sumnje…


Hronika - april 2008.\nBEOGRAD, 30. april 2008. (Beta)\nZamenik predsednika Srpske radikalne stranke (SRS) Tomislav Nikolić pozvao je Demokratsku stranku Srbije (DSS) da se pridruži zahtevu radikala za održavanje vanredne sednice Skupštine Srbije na kojoj bi poslanicima na ratifikaciju bio ponuđen Sporazum o stabilizaciji i pridruživanju (SSP).\nGostujući na televiziji Avala Nikolić je zatražio da se sednica Skupštine Srbije održi u ponedeljak i da se na njoj „prikažu sve blagodeti sporazuma” i da skeptici ukažu na odredbe sporazuma koji prekrajaju granice Srbije.\nOn je kazao da bi Demokratska stranka tražila da se sporazum što pre ratifikuje u Skupštini da je dobar. „Sporazumi su mrtvo slovo na papiru dok iza njega ne stane narod. Građani Srbije bi stali iza ovog sporazuma ako bi ga većinom glasova ratifikovala Skupština Srbije”, naveo je on.\nNikolić je ocenio da SSP ne predstavlja ništa dobro za građane Srbije i da to nije nikakav pokret Srbije ka Evropskoj uniji (EU), niti je garancija da je EU odustala od nezavisnosti Kosova. „Nas u ovom trenutku intresuje samo da EU odustane od nezavisnosti Kosova i da nam ponudi sporazum kojim ćemo građanima Srbije omogućiti bolji život”, kazao je on i dodao da je neprirodno da jedna stranka traži sporazum kojim će obezbediti sebi bolju poziciju na izborima.\nOn je kazao da je sporazum „još manjkaviji” jer ga je potpisao samo deo ministara iz Vlade Srbije.\nNikolić je kazao da SRS ne bi podržao sporazum ni da je ponuđen Srbiji pre jednostranog proglašenja nezavisnosti Kosova.\nGovoreći o tome šta treba činiti da se sačuva Kosovo, Nikolić je kazao da Srbija treba da razvija institucije na Kosovu i dodao da je dobro što se na Kosovu održavaju lokalni izbori. „Moramo da obezbedimo da Srbi, Romi i Goranci ostanu da žive na Kosovu, a da svoju lojalnost iskazuju Srbiji”, kazao je on i rekao da Srbija mora da im obezbedi prihode.\nPrema njegovim rečima, Srbija bi trebalo da tuži sve države koje su priznale nezavisnost Kosova pred međunarodnim sudovima.\nOn je rekao da će SRS, ako formira novu Vladu Srbije, sarađivati sa zemljama koje su priznale nezavisnost Kosova, ali da ne bi vratio ambasadore Srbije u te zemlje.\nOn je naveo da bi na prvoj sednici skupštine Srbije posle konstituisanja nove Vlade Srbije trebalo usvojiti rezoluciju o sigurnosti stranih ulaganja.\nNikolić je rekao da je otvoren za razgovore i saradnju sa DSS-om posle izbora. „Ja sam pošteno ponudio tu koaliciju na početku izborne kampanje i mislim da je dužnost Koštunice da kaže sa kim će da pravi vladu Srbije”, kazao je on. „On zna da nam je potreban, i koristi svoj privilegovan položaj”, kazao je Nikolić i dodao da nije čovek koji trpi ucene.